Κυριακή με στυλ...Sunday's style No5 - Art Decoration and Crafting\nΣυγκεντρώνει διαφορετικά στοιχεία, εποχές και μόδες σε ένα στυλ. Εδώ όλα επιτρέπονται! Ουσιαστικά ασυδοσία. Το νέο ύφος eclectic chic περιγράφει τη συγκέντρωση διαφόρων αντικειμένων και επίπλων, από διαφορετικές εποχές, μόδες, στυλ. Ένα σκαμπό που έγινε τραπεζάκι, ένα έπιπλο βεράντας που μπήκε στο σαλόνι. Το εκλεκτικό στυλ είναι μία τάση αρκετά διαδεδομένη στο εξωτερικό.\nΓια να πετύχετε το συγκεκριμένο ύφος, συνδυάστε αρμονικά αταίριαστα, αλλά αγαπημένα σας, αντικείμενα και βγάλτε την προσωπικότητά σας.\nΕπιλέξτε έπιπλα διαφορετικά μεταξύ τους. Φθαρμένα, παλιά κομμάτια, όπως αντίκες, μπορεί να συνδυαστούν στον ίδιο χώρο με ένα σύγχρονο έπιπλο για να δημιουργηθεί μια πρωτότυπη αντίθεση.\nH αλλαγή χρήσης των επίπλων και ο τρόπος έκθεσής τους οδηγούν σε ένα στυλ που αναδεικνύει όσο κανένα άλλο την προσωπικότητα του ιδιοκτήτη και επειδή στηρίζεται στο γούστο του καθένα μας ξεχωριστά, δημιουργεί χώρους που δεν μοιάζουν μεταξύ τους.\nEclectical Style Foyer\nEclectic Style Master Bedroom\nEclectic Style Kids Bedroom\nEclectic style outdoors\nVasso D Κυριακή, Μαρτίου 23, 2014\nΗ ελευθερία αυτού του στυλ με γοητεύει!\nΠρος το παρόν δεν εχω επιχειρήσει να ανοίξω το "σεντούκι" , όμως ευελπιστώ πως θα έρθει σύντομα και αυτή η στιγμή!\nChristina Makri Κυριακή, Μαρτίου 23, 2014\nΕίναι ένα πολύ ωραίο διακοσμητικό στυλ που συνδυάζεις όμορφα κομμάτια κάπως διαφορετικά μεταξύ τους. Εύκολο στην ανάπτυξη του αρκεί να έχεις "μάτι" να βρεις τον συνδετικό κρίκο μεταξύ των αντικειμένων ή επίπλων. Και την δική μου καλησπέρα Βάσω\n- spoonstories- Κυριακή, Μαρτίου 23, 2014\nΚαι αυτό ακριβώς είναι το αγαπημένο μου στυλ αγαπητή μου Χριστίνα! Δεν θα μπορούσε να είναι κάτι λιγότερο παρά διαφορετικές εμπνεύσεις! Υπέροχο. Τα φιλιά μου\nΚαι το δικό μου Λίλια και νομίζω πως είναι το πιο δημοφιλές απ όλα. Φιλιά κι από μένα ...\nΧΡΙΣΤΙΝΑ ΚΟΣΜΙΔΟΥ Κυριακή, Μαρτίου 23, 2014\nΕ Χριστίνα τι να πω για το στυλ αυτό!!μου αρέσει πολύ να κρατώ παλιά έπιπλα αντικείμενα με την ανάρτησή σου μου δίνεις και πολύ όμορφες ιδέες! όμορφες οι καρέκλες με τα κόκκινα!Καλησπέρα!\nΈχεις δίκιο Χριστίνα μου...οι κόκκινες καρέκλες τραπεζαρίας "βγάζουν μάτι". Και την δική μου καλησπέρα :)\nAleka Craftaholic Κυριακή, Μαρτίου 23, 2014\nΌ,τι πιο δημιουργικό και καλαίσθητο ,πιστεύω πως το βρίσκει κανείς σ'αυτό το στυλ.Πολύ όμορφα διαλεγμένες οι φωτογραφίες σου,Χριστίνα μου! Μας εμπνέουν ιδιαίτερα για να ακολουθήσουμε αυτού του είδους τη διακόσμηση!Καλή εβδομάδα να έχουμε!\nΚαι δημιουργικό γιατί εσύ στήνεις το σκηνικό και καλαίσθητο γιατί τα αντικείμενα που πρέπει να επιλέξεις είναι τέτοια... Καλή εβδομάδα Αλέκα μου :)\nΥπέροχο! Έχει κάτι απο την ζωντάνια του Boho χωρίς να στερείται κομψότητας. Μας μορφώνεις Χριστίνα!\nΝαι αυτό το στυλ είναι ιδιαίτερα κομψό κι εκεί στηρίζει την επιτυχία του ... Καλημέρα Σοφία\nMaria Pirgianaki Δευτέρα, Μαρτίου 24, 2014\nΕιμαι λάτρης των παλιών επίπλων και αντικειμένων,σε κάθε ευκαιρία μ'αρέσει να τα αξιοποιώ και να βρίσκω την θέση τους στο σπίτι μου.Αρμονικά αταίριαστα,οξύμωρο σχήμα, αλλά πολύ κατανοητό σ'οσους ασχολόυνται με το πνεύμα της ελεύθερης διακόσμησης....άλλωστε αυτό το στύλ ακολουθώ εδω και χρόνια Χριστίνα μου ....την καλημέρα μου και μια όμορφη εβδομάδα!\nΝομίζω ότι είναι το πιο δημιουργικό στυλ διακόσμησης γιατί σε αφήνει να φτιάξεις χώρους με το δικό σου γούστο ... και την δική μου καλημέρα Μαρία μου :)\nIrene P. Δευτέρα, Μαρτίου 24, 2014\nΠανέμορφοι όλοι οι χώροι Χριστίνα! Αγαπώ 1ο καθιστικό, 3η κουζίνα και 4ο παιδικό!\nΑααα! είσαι του χρώματος λοιπόν! Οτι διάλεξες έχει ωραία φωτεινά χρώματα... Καλή εβδομάδα :)\nΑαααα, αυτή η ανάρτηση είναι χάρμα για εμένα καθώς το λατρεύω αυτό το στυλ και σ' αυτό προσπαθώ σιγά σιγά να φέρω το Άσυλο! Αλήθεια η 3η φωτογραφία, είναι κονσόλα ή τζάκι;; Υπέροχες εικόνες. Καλημέρα & καλή εβδομάδα\nΤο ήξερα ότι θα σου αρέσει Δήμητρα μου ε αναγνωρίζουμε πια το στυλ βλέποντας κάτι λίγα από όλες μας! Κι εμένα παρόλο που τα έπιπλα μου είναι πιο κλασσικά εκεί θα φτάσει! Η 3η φωτογραφία είναι κονσόλα, μάλλον τα κηροπήγια από κάτω σε μπέρδεψαν. Καλή εβδομάδα κι από εμένα :)\nΤο έχω λατρέψει αυτό το στύλ, μου πάει!! Μου επιτρέπει να έχω τα παλιά κομμάτια που αγαπώ χωρίς να είναι γιαγιαδίστικο! Στην Ελλάδα είχα καταφέρει κάτι ανάλογο και μάλιστα άρεσε σε φίλους και γνωστούς αλλά είχα επικεντρωθει στις αποχρώσεις του καφέ (λόγω αντικέ επίπλών) σε μαύρο τα μικρότερα και άσπρο. Εδώ δε μπόρεσα όμως να φτιάξω κάτι ανάλογο.. Μάλλον που δέ βρήκα τη σύνδεση που λές πιο πανω. Συνδυάζονται βάση των χρωμάτων? Τι θα έλεγες να μας έκανες ένα μάθημα σε κάποια αναρτησή σου?? :)) Pleeeeaaaseeee !!!!\nΕλεάνα μου είναι μίγμα διαφορετικών εποχών που ναι τα συνδέει είτε το χρώμα είτε το σχήμα είτε το θέμα. Ένα μοντέρνο τραπέζι μπορεί άνετα να πλαισιωθεί από παλιές καρέκλες συνήθως γαλλικού ύφους οι οποίες με την σειρά τους μπορούν να βαφτούν σε ένα πολύ έντονο χρώμα ή να ντυθούν με μία ταπετσαρία με έντονα ντεσέν. Στο σπίτι μιας φίλης που παντρεύτηκε σχετικά πρόσφατα και η οποία αγόρασε τραπέζι πλεξιγκλας βάλαμε 6 καρεκλοπολυθρόνες που τις βρήκαμε στο Μοναστηράκι της Αθήνας, τις βάψαμε στο χρώμα του μπρούτζου και βάλαμε έντονο εμπριμέ ύφασμα. Δεν μπορώ να σου περιγράψω την εικόνα με λόγια... κάπως έτσι γίνεται με αυτό το στυλ... Κάποια στιγμή το σκέφτομαι να γράψω ανάλυση για κάθε στυλ που παρουσιάζω σε αυτή την στήλη... Φιλιά !\nMy Home... My Memories.. Τρίτη, Μαρτίου 25, 2014\nΠαράξενο όντως, πλεξιγκλας με καρεκλές-πολυθρόνες! Ναι θα βοηθούσαν κάποια tips!! :)\nΑν μη τι άλλο έχει ενδιαφέρον. Κάποιες εικόνες μου άρεσαν πολύ και κάποιες άλλες μου φάνηκαν κάπως φορτωμένες, κάπως υπερβολικά "στημένες"... Πάντως η τελευταία φωτο και το τραπέζι με τα τυρκουάζ πόδια μπήκαν στην καρδιά μου!\nΑυτό ακριβώς είναι το eclectical style...θέμα προσωπικού γούστου κάποιοι υπερβάλουν κάποιοι λιγότερο. Πράγματι το τραπέζι είναι πανέμορφο και εύκολο να φτιαχτεί!\nΑυτό το στυλ έχει μεγάλο ενδιαφέρον και από ότι βλέπω έχει πολλές διαστάσεις ανάλογα με αυτόν που διακοσμεί! Μου αρέσει που τονίζει πολύ το προσωπικό γούστο του κάθε ανθρώπου!\nΑκριβώς όπως το περιγράφεις είναι Κατερίνα και γι αυτό είναι και τόσο δημοφιλές!\nΥπεροχο στυλ! Κ υπεροχες προτασεις! Κολλησα με καποια συγκεκριμενα δωματια αλλα ο ριγε τοιχος στο 2ο φουαγιε μου εκλεψε την καρδια. Ασχετο αλλα το λατρεψα! Φιλακια!!!\n'Εχει πολύ γκλάμουρ το συγκεκριμένο φουαγιέ! Φιλιά κι από εμένα :)


Ο επισκέπτης ή χρήστης των ιστοσελίδων και υπηρεσιών του διαδικτυακού τόπου www.cornus.gr υπόκειται στους πιο κάτω όρους, τους οποίους οφείλει να διαβάσει προσεκτικά. Σε περίπτωση που δεν συμφωνεί με κάποιον από τους πιο κάτω όρους, δεν θα πρέπει να χρησιμοποιήσει το διαδικτυακό τόπο και τις υπηρεσίες που προσφέρονται μέσα από αυτόν.\nΤο cornus.gr μπορεί να τροποποιήσει τις τιμές, τους όρους και τις προϋποθέσεις συναλλαγών ανά πάσα στιγμή και χωρίς προηγούμενη ειδοποίηση. Θα πρέπει να ελέγχετε τακτικά αυτούς τους όρους για τυχόν αλλαγές που θα προκύψουν στο μέλλον. Η χρήση της ιστοσελίδας μετά από την δημοσιοποίηση των αλλαγών θα σημαίνει οτι δέχεστε και συμφωνείτε με τις αλλαγές. Στην περίπτωση που δε συμφωνείτε με τους νέους όρους θα πρέπει να σταματήσετε την χρήση των υπηρεσιών της ιστοσελίδας.\nΤο cornus.gr έχει το δικαίωμα να τροποποιήσει να αναστείλλει ή και να διακόψει για μικρό ή μεγάλο χρονικό διάστημα όλο ή μέρος της ιστοσελίδας του, να αλλάξει, βελτιώσει ή αναβαθμίσει αυτήν χωρίς καμία εδοποίηση. Το cornus.gr δε είναι σε θέση να παρέχει εγγυήσεις όσον αφορά την παντελή απουσία ιών ή άλλων επιβλαβών προγραμμάτων.\nΌλο το περιεχόμενο του δικτυακού τόπου (πληροφορίες, κείμενα, εικόνες, φωτογραφίες, λογότυπα και γενικότερα κάθες είδους δεδομένo), το λογότυπο cornus.gr αποτελεί πνευματική ιδιοκτησία του cornus.gr, προστατεύεται από την Ελληνική και Διεθνή νομοθεσία περί πνευματικών δικαιωμάτων και διατίθεται στους επισκέπτες μόνο για προσωπική χρήση. Απαγορεύεται οποιαδήποτε αντιγραφή, διανομή, μεταφορά, μεταποίηση, αναπαραγωγή, πώληση του περιεχομένου του διαδικτυακού τόπου με οποιονδήποτε τρόπο χωρίς τη ρητή εξουσιοδότηση της Εταιρίας.\nΑν και έχει δοθεί μεγάλη βαρύτητα στην όσο καλύτερη απεικόνιση και περιγραφή των προϊόντων μας, το cornus.gr δεν εγγυάται για τυχόν τυπογραφικά, αριθμητικά ή λάθη απεικόνισης που μπορεί να εμφανιστούν στη ιστοσελίδα καθώς και αν οι απεικονίσεις και περιγραφές των προϊόντων είναι ακριβείς και πλήρεις. Το cornus.gr δεν φέρει ευθύνη ούτε υποχρέωση αποζημίωσης για οποιαδήποτε ζημιά και ηθική βλάβη προκύψει από την χρήση της ιστοσελίδας. Είστε υπεύθυνοι για να προστατέψετε το συστημά σας.\nΤο cornus.gr είναι πιθανόν να έχει συνδέσμους με άλλα web sites. Σε αυτήν την περίπτωση το cornus.gr δεν είναι υπεύθυνο για την εξέταση ή αξιολόγηση, το περιεχόμενο ή την ποιότητα των παραπάνω sites. Ο κίνδυνος ή η ζημιά που μπορεί να προκληθεί μετά από την συνδεσή σας με αυτά τα sites βαρύνει εσάς και έχετε εξ ολοκλήρου την ευθύνη.Το cornsu.gr δε φέρει ουδεμία ευθύνη.\nΌλες οι συναλλαγές που πραγματοποιούνται μέσα από το cornus.gr διέπονται από το Διεθνές Ευρωπαϊκό δίκαιο αναφορικά για το ηλεκτρονικό εμπόριο (Οδηγία 2000/31/ΕΚ, ΠΔ 131/2003), το Ελληνικό Δίκαιο για την προστασία του ατόμου από την προστασία δεδομένων προσωπικού χαρακτήρα( Ν. 2472/1997 με την προσθήκη των Π.Δ 207/1998 & 79/2000 και άρθρου 8 του Ν. 2819/20000) καθώς επίσης και από το Νόμο περί προστασίας των καταναλωτών (Ν. 2251/1994) που ρυθμίζει θέματα σχετικά με τις πωλήσεις από απόσταση.\nΠοιές προσωπικές πληροφορίες συλλέγει το cornus.gr;\nΤο cornus.gr δηλώνει οτι τα στοιχεία που ζητούνται από τους χρήστες δε παραχωρούνται για κανέναν λόγο σε κανέναν άλλον εκτός εταιρείας. Η εταιρεία μας διατηρεί και χρησιμοποιεί αυτά τα αρχεία για λόγους ενημέρωσης των πελατών της, στατιστικούς ή οικονομικούς λόγους και φυσικά για την καλύτερη εξυπηρετησή σας. Ο κάθε πελάτης έχει το αναφαίρετο δικαίωμα ανα πάσα στιγμή να αλλάξει τα στοιχεία του, να τσεκάρει την ορθοτητά τους καθώς και να διαγράψει το προσωπικό του αρχείο. Στην περίπτωση κατάθεσης ψευδών στοιχείων το cornus.gr έχει την δυνατότητα να προβεί σε διαγραφή του πελάτη και διακοπή της συνεργασίας του με το site.


Ευθυγράμμιση: ο γνωστός άγνωστος | 4Troxoi Forum\nΕυθυγράμμιση: ο γνωστός άγνωστος\nΚατά καιρούς έχω ακούσει για αλλαγές στις εργοστασιακές τιμές προς καλυτέρευση του τιμονιού (κυρίως) και γενικότερα του στησίματος του αμαξιού αλλά ποτέ μου δεν μπήκα σε αυτό το τρυπάκι (κυρίως λόγω χρόνου...).\nΈχει τύχει και κάποια φορά να μου κάνουν ευθυγράμμιση με τα νούμερα του... 'μάστορα' και το αμάξι να γινόταν ένα χάλι μαύρο. Και οπότε αναπόφευκτα γύρισα στα παλιά.\nΑπό την άλλη για το τελευταίο ΜΧ-5 πχ είχα διαβάσει ότι με άλλα νουμεράκια το αμάξι μεταμορφωνόταν (αγγλικό EVO).\nΚάθε προσωπική εμπειρία σας είναι θεμιτή και προς την καλύτερη εκμετάλλευση του αυτοκινήτου αλλά και για να αποφύγει κάποιος την πατάτα που έκανε κάποιος άλλος ήδη.\nΚι επειδή θέλω να κάνω μια ευθυγραμμισούλα στο Χόντα μ, αν κάποιος έχει στοιχεία για το πώς θα το κάνω να έχει καλύτερη αίσθηση στις υψηλές ταχύτητες, ευχαρίστως να τα ακούσω!\n(δε θυμάμαι αν υπάρχει αντίστοιχο τόπικ, οπότε ζητώ προκαταβολικά να με συμπαθάτε)\nhttp://www.4troxoi.gr/forum/viewtopic.p ... 486#129486\n(βασικά εγώ αναζητώ συγκεκριμένα νούμερα από κάποιον που το έκανε και του άρεσε έτσι όπως το έστησε)\n(δλδ τόσο η σύγκλιση, τόσο το toe, τόσο το τάδε κτλ)\nΤετοιες πληροφοριες για το Χόντα ρε συ,μάλλον στο 'ρεντλάινερς' θα βρεις,έτσι δεν ειναι;\nΟ χρήστης CARυοθραύστης έγραψε:\nΜόνο σύγκλιση αλλάζεις (στα χόντα μπρος-πίσω) και έχει μικροδιαφορές. Όμως είναι θέμα γούστου.\nΜπροστά βάζω σχεδόν 0 (ή 1) σύγκλιση για καλύτερη φθορά στα λάστιχα αν και θα προτιμούσα 2χιλ σύγκλιση για πιο σταθερό.\nΤο ότι έχουνε 2 άνθρωποι το ίδιο αμάξι και ο ένας έκανε κάποιες αλλαγές και του άρεσαν, δεν σημαίνει ότι αναγκαστηκά θα αρέσει και στον άλλο.\nΓια τέτοια θέματα πήγαινε στον Δημήτρη Πουπάκη, ο άνθρωπος είναι γνώστης.\nΗ ευθυγράμμιση είναι πολύ προσωπικό θέμα. Το καλύτερο που έχεις να κάνεις είναι να δεις πώς επιδρά κάθε αλλαγή στα χαρακτηριστικά του αυτοκινήτου και στην ισορροπία του και να επιλέξεις αυτό που σου ταιριάζει. Το καλό είναι ότι μπορείς να πειραματιστείς, αφού η ευθυγράμμιση αλλάζει εύκολα χωρίς ιδιαίτερο κόστος.\nΣίγουρα η πρόταση του κάθε 'μάστορα' δεν μπορεί σε καμία περίπτωση να καλύψει αυξημένες απαιτήσεις.\nΣτο S2000 λογικά αλλάζουν όλες οι παράμετροι και όχι μόνο το toe.\nΤηλέφωνο και διεύθυνση?\n210 5132531 αυτό είναι το τηλ Του Ν.Σπέγγου, του ζητάς τον Δημ. Πουπάκη και σε συνδέει είνα ιλαστιχάδικο πάνω, ευθυγράμιση κάτω. Διευθυνση δεν θυμάμαι είναι πισω απο τον σταθμό πελλοπονήσου σε ένα στενάκι. Καλού κακού κλήσε ένα ραντεβουδάκι!


Χαμός στην Καλαμαριά από "ξένοιαστους" νέους και ηλικιωμένους (ΦΩΤΟ) | Ειδήσεις\nΧαμός στην Καλαμαριά από "ξένοιαστους" νέους και ηλικιωμένους (ΦΩΤΟ)\n14:17, 25 Απριλίου\nΤους δρόμους πήραν κάτοικοι της Καλαμαριάς βλέποντας σήμερα το πρωί, Σάββατο, τον ανοιξιάτικο ήλιο και την αυξημένη θερμοκρασία.\nΟι οδοί Μεταμορφώσεως και Κομνηνών παρουσιάζει μία συνηθισμένη Σαββατιάτικη εικόνα, σαν να μην υφίσταται πια ο περιορισμός στην κυκλοφορία και η πανδημία του κορονοϊού.\nΌπως καταγράφει ο φακός του makthes.gr στις παρακάτω φωτογραφίες, νεαρά άτομα βγήκαν βόλτα και πίνουν καφέ στα παγκάκια και στον πεζόδρομο, δύο-δύο, ή και σε ομάδες των περισσότερων ατόμων.\nΕπιπλέον, παρατηρούνται και ομάδες ηλικιωμένων ανθρώπων οι οποίοι κατέβηκαν στο κέντρο της Καλαμαριάς.\nΑντίθετη εικόνα, συμβατή με τα δεδομένα και τις επιταγές της εποχής, στην Αρετσού, καθώς οι αποστάσεις μεταξύ των ανθρώπων είναι εμφανώς μεγαλύτερες, η παρουσία του κόσμου μειωμένη και η παραλία σχεδόν άδεια.\nΔείτε φωτογραφίες του makthes.gr από την Καλαμαριά και τις οδούς Μεταμορφώσεως και Κομνηνών:\nΔείτε φωτογραφίες του makthes.gr από την Αρετσού:


Ποιός θα χαμογελάσει απόψε; | Goal News Cy\nΚυπριακό Πρωτάθλημα ΠοδοσφαίρουΑ' ΚΑΤΗΓΟΡΙΑΠοιός θα χαμογελάσει απόψε;\nΠοιός θα χαμογελάσει απόψε;\nΠοιός θα κερδίσει απόψε; Θα έχει νικητή η αναμέτρηση Ομόνοιας – Ανόρθωσης στο ΓΣΠ;\nΕάν ναι σαφώς ο νικητής θα πάρει βαθιά ανάσα και ο χαμένος θα βυθιστεί ακόμη περισσότερο στα προβλήματα. Ο Χένινγκ Μπεργκ παίζει στην έδρα του, γεγονός που προσθέτει περισσότερη πίεση για τη νίκη. Πίεση θα έχει και ο Τιμούρ Κετσπάγια για ένα νικηφόρο αποτέλεσμα, καθώς η Ανόρθωση είναι στην προτελευταία θέση.


ΚΑΜΠΙΑ ΓΚΑΖΟΝ / ΑΓΡΟΤΙΔΑ – Ο ΣΗΜΑΝΤΙΚΟΤΕΡΟΣ ΕΧΘΡΟΣ ΤΟΥ ΓΚΑΖΟΝ\nΗ αγρότιδα/καραφατμέ/κοφτοσκούληκο είναι ο σοβαρότερος εχθρός του χλοοτάπητα και οι ζημιές που προκαλεί είναι πολύ σοβαρές. Έχει δε τη δυνατότητα να καταστρέψει ολοκληρωτικά μεγάλες εκτάσεις χλοοτάπητα, ακόμα και σε διάστημα λίγων μόλις ημερών, εφόσον η ανάπτυξη & ο πολλαπλασιαμός της ευνοηθούν από καιρικές συνθήκες & θερμοκρασίες. Η επιστημονική ονομασία του εντόμου είναι Agrotis spp(γένος), της οικογένειας Noctuidae (ή Caradrinidae) και της τάξης Lepidoptera. Εκτός από τον χλοοτάπητα, προσβάλλει διάφορες καλλιέργειες πχ τεύτλα, αραβόσιτο, καπνό, πατάτα, ψυχανθή κ.α.\nΒΙΟΛΟΓΙΚΟΣ ΚΥΚΛΟΣ ΚΑΙ ΕΞΑΠΛΩΣΗ ΤΟΥ ΕΝΤΟΜΟΥ\nΤα στάδια από τα οποία διέρχεται το έντομο είναι 4: αυγό, προνύμφη (κάμπια), νύμφη (χρυσαλλίδα) και ακμαίο έντομο (πεταλούδα). Το στάδιο στο οποίο το έντομο είναι επιβλαβές είναι εκείνο της προνύμφης.\nΈχει περισσότερες από 3 γενιές/έτος, κάτι που όμως εξαρτάται και από τις θερμοκρασίες και τις καιρικές συνθήκες (σε ευνοϊκές για την ανάπτυξή της συνθήκες, τα στάδια ολοκληρώνονται πιο γρήγορα, άρα αυξάνεται και ο αριθμός των γενεών/έτος).\nΟι προνύμφες (κάμπιες) είναι άτριχες με μήκος 40-50 χιλιοστά, πράσινο χρωματισμό σε νεαρή ηλικία και γκριζοκάστανο αργότερα, με 3 επιμήκεις ραβδώσεις και κεφαλή χρώματος καστανού.\nΤα ακμαία έντομα (πεταλούδες) έχουν μήκος περίπου 20 χιλιοστά, γκριζοκάστανο χρωματισμό και φέρουν στα φτερά τους νεφροειδή σημάδια.\nΤο έντομο εξαπλώνεται μέσω του ακμαίου, το οποίο πετάει σε κοντινές σχετικά αποστάσεις(πχ από γειτονικούς κήπους) και γεννάει αυγά, από όπου εξέρχονται εντός 5-7 ημερών οι προνύμφες. Εξάπλωση όμως του εντόμου γίνεται και μέσω εγκατάστασης μολυνσμένου με αυγά&νύμφες (χρυσαλλίδες) χλοοτάπητα.\nΟι νεαρές προνύμφες (κάμπιες) τρέφονται με τα φύλλα, δημιουργώντας δυσδιάκριτα φαγώματα, τρύπες ή/και σχισίματα. Όσο μεγαλώνουν δύνανται να κόψουν τα μικρά φυτά στο λαιμό(σημείο μεταξύ ρίζας και βλαστού) ουσιαστικά νεκρώνοντάς τα έτσι, ειδικά στις ψυχρόφιλες ποικιλίες χλοοτάπητα. Οι μεγαλύτερης ηλικίας προνύμφες τρώνε ολοκληρωτικά τις ρίζες και τα φύλλα των φυτών.\nΈτσι,στην αρχή τα συμπτώματα δεν είναι ευδιάκριτα και περιορίζονται τοπικά σε κιτρίνισμα του χλοοτάπητα, κυρίως στα σημεία που είναι αυξημένη η δραστηριότητα των προνυμφών. Όσο όμως μεγαλώνουν σε ηλικία οι προνύμφες και παράλληλα εκκολάπτονται όλο και περισσότερα αυγά – οπότε αυξάνεται και ο αριθμός τους – τόσο πιο εμφανή γίνονται τα σημάδια της προσβολής. Έτσι παρατηρούνται ξηράνσεις αρχικά περιορισμένες στα διάφορα σημεία που υπάρχουν μεγάλης ηλικίας προνύμφες, οι οποίες όμως προχωρούν ταχύτατα σε ολόκληρο τον χλοοτάπητα, αφού και οι υπόλοιπες προνύμφες μεγαλώνουν. Εντός 7-10 ημερών από τα αρχικά συμπτώματα είναι δυνατόν να επέλθει η καταστροφή ολόκληρου του χλοοτάπητα, εφόσον δεν γίνει κάποια ενέργεια για αντιμετώπιση του εντόμου.\nΓια να επιτευχθεί η έγκαιρη διάγνωση της προσβολής, είναι απαραίτητο ο κήπος, στον οποίο υπάρχει ο χλοοτάπητας, να τελεί υπό την επίβλεψη / συντήρηση Γεωπόνου, ο οποίος θα γνωρίζει το ιστορικό του κήπου για τουλάχιστον 1 χρόνο πριν , καθώς τα αρχικά συμπτώματα εύκολα μπορούν να μπερδευτούν με προσβολή από μύκητες, τροφοπενίες(έλλειψη θρεπτικών συστατικών), αλατότητα στο νερό άρδευσης κλπ. Παράλληλα οι καλλιεργητικές επεμβάσεις που θα έχουν προηγηθεί(πχ σωστή λίπανση του χλοοτάπητα, αερισμός του χλοοτάπητα με εξαερωτήτρα κλπ), θα συμβάλουν σημαντικά στην μείωση της πιθανότητας προσβολής, οπότε παρόμοια συμπτώματα θα παραπέμπουν πλέον σε κάποια άλλη προσβολή/ασθένεια.\nΠαρατηρείται σε προσβολή γκαζόν από αγρότιδα να πετάνε πάνω από τον χλοοτάπητα πουλιά και σφήκες, κυρίως τις πρωινές ώρες, αναζητώντας κάμπιες, οι οποίες αποτελούν εκλεκτή τροφή για αυτές. Η ύπαρξη όμως πουλιών και σφηκών πάνω από χλοοτάπητα δεν αποτελεί και σίγουρη ένδειξη για ύπαρξη κάμπιας, καθώς μπορεί οι μεν σφήκες να αναζητούν νερό που υπάρχει πάνω στα φύλλα του χλοοτάπητα, ενώ τα πουλιά να αναζητούν άλλα έντομα για τροφή τους(πχ γεωσκώληκες, οι οποίοι είναι ωφέλιμοι για το έδαφος & τον αερισμό του).\nΕπίσης σε προσβολή από αγρότιδα παρατηρείται χώμα να εξέχει πάνω από το γκαζόν σε κάποια σημεία, εξαιτίας του γεγονότος ότι η κάμπια για να προστατευθεί εισέρχεται εντός του εδάφους, διώχνοντας χώμα προς τα πάνω. Και αυτό όμως δεν αποτελεί σίγουρη ένδειξη προσβολής από αγρότιδα, καθώς παρόμοια εικόνα μπορεί να παρουσιάζεται από δραστηριότητα γεωσκωλήκων ή/και μυρμηγκιών.\nΛόγω της ύπαρξης πολλών γενεών ανα έτος, αλλά και της πιθανότητας προσβολών από γειτονικούς κήπους, η αντιμετώπιση της προσβολής από καραφατμέ δεν είναι μόνιμη, απαιτείται όμως συνεχής έλεγχος, παρακολούθηση και επεμβάσεις κάθε φορά που παρατηρείται προσβολή. Το μόνο θετικό είναι ότι η ενεργή δραστηριότητα της καραφατμέ δεν διαρκεί όλο το χρόνο, αλλά κυρίως μεταξύ των μηνών Μαρτίου και Οκτωβρίου(ανάλογα με την περιοχή, πχ αν ειναι παραθαλάσσια, τη θερμοκρασία & τις καιρικές συνθήκες εκείνης της χρονιάς)\nΣαν 1ο στάδιο για την αποφυγή της προσβολής, και εφόσον κάτι τέτοιο είναι επιθυμητό, αντί για εδαφοκάλυψη με γκαζόν μπορεί να γίνει εδαφοκάλυψη με καλλωπιστικό τριφύλλι (διχόνδρα), το οποίο είναι και ανθεκτικό σε σκιερά σημεία. Η διχόνδρα δεν προσβάλλεται καθόλου από την καραφατμέ. Εφόσον όμως κάποιος θέλει γκαζόν, τότε μπορεί να γίνει σπορά με ποικιλίες γκαζόν που έχουν κάποια ανθεκτικότητα στην καραφατμέ(σε σχέση με τις υπόλοιπες ποικιλίες) και έχουν την δυνατότητα αναπλήρωσης των κενών που δημιουργούνται από την δραστηριότητα της κάμπιας, εφόσον η τελευταία είναι μικρή. Τέλος, σε περίπτωση που γίνει εγκατάσταση έτοιμου χλοοτάπητα, θα πρέπει να επιλέγονται αξιόπιστες εταιρείες και έλεγχος από Γεωπόνο, ώστε να μην είναι ήδη μολυνσμένος ο χλοοτάπητας με αυγά και νύμφες(οι τελευταίες έχουν καστονοκόκκινο χρωματισμό), τα οποία θα εκκολαφθούν και θα ξεκινήσουν ενεργή δραστηριότητα όταν επικρατήσουν οι κατάλληλες θερμοκρασίες.\nΕφόσον υπάρχει ήδη εγκατεστημένο γκαζόν, οι ενέργειες που μπορούν να γίνουν χωρίζονται σε προληπτικές(πριν να υπάρξει προσβολή) και θεραπευτικές(μετά την παρατήρηση προσβολής). Στις προληπτικές υπάγονται η φροντίδα του γκαζόν με καλλιεργητικές ενέργειες, όπως η σωστή λίπανση, το σωστό ύψος κουρέματος του γκαζόν/εποχή, ο εξαερισμός του γκαζόν , καθώς και η χρήση κάποιων βιολογικών φυτοπροστατευτικών προϊόντων.\nΣτις θεραπευτικές ενέργειες, είναι μονόδρομος η χρήση φυτοπροστατευτικών προϊόντων, είτε βιολογικών, είτε χημικών. Αρκετά από τα χημικά φυτοφάρμακα που έχουν έγκριση για αγρότιδα (όχι όμως για καλλωπιστικούς κήπους, αλλά για αγροτικές περιοχές) έχει παρατηρηθεί δυστυχώς να χρησιμοποιούνται σε κατοικημένες περιοχές, με περισσότερες των επιτρεπτών επεμβάσεων ανά έτος, και με άγνωστα ως τώρα αποτελέσματα για την ανθρώπινη υγεία.\nΕίτε βιολογικό όμως, είτε χημικό είναι κάποιο φυτοπροστατευτικό σκεύασμα, δεν πρέπει να χρησιμοποιείται από οποιονδήποτε άλλον, εκτός από Γεωπόνο, ο οποίος θα έχει και την πλήρη ευθύνη, τόσο της αντιμετώπισης του εντόμου, όσο και της επίδρασής του στην υγεία των ανθρώπων, των οποίων έχει αναλάβει την επίβλεψη / συντήρηση του κήπου τους.\nΑναρτήθηκε από ΤΣΑΚΑΣ ΣΩΤΗΡΙΟΣ στις 8:27 π.μ. Δεν υπάρχουν σχόλια:\nΤο ημερολόγιο των εργασιών μας για την φροντίδα των αγαπημένων μας φυτών και λουλουδιών.\nΚηπουρικές Εργασίες Ιανουάριου – Φεβρουάριου\nΤον Ιανουάριο και μέχρι το τέλος του Φεβρουαρίου περίπου, μπορούμε:\nΝα κλαδέψουμε τις θαμνώδεις τριανταφυλλιές που ανθίζουν συνεχώς το καλοκαίρι.\nΝα κλαδέψουμε τις αναρριχώμενες τριανταφυλλιές που ανθίζουν συνεχώς το καλοκαίρι.\nΗ διευκρίνιση της περιόδου που ανθίζουν έχει σημασία επειδή οι τριανταφυλλιές (οι «μαγιάτικες» αναρριχώμενες και ορισμένες θαμνώδεις) που ανθίζουν μία φορά το χρόνο, το Μάιο περίπου, δεν κλαδεύονται τώρα αλλά μετά την ανθοφορία.\nΝα κλαδέψουμε τις μουριές.\nΝα κλαδέψουμε τις μπουγκανβίλλιες, το αγιόκλημα και τα γιασεμιά στη νότιο Ελλάδα.\nΝα μετακινήσουμε φυλλοβόλα φυτά από ένα σημείο του κήπου σε ένα άλλο.\nΤέλος, η εποχή είναι πολύ καλή για να φυτέψουμε:\nΓυμνόρριζες τριανταφυλλιές και\nΓυμνόρριζα καρποφόρα δέντρα.\nΚηπουρικές Εργασίες Μαρτίου\nΜέχρι τα μέσα του Μαρτίου περίπου μπορούμε ακόμη να φυτέψουμε γυμνόρριζα δέντρα και τριανταφυλλιές.\nΚλαδεύουμε ό,τι ανθίζει τώρα, όταν είναι ανθισμένο ή αφού «τελειώσουν» τα λουλούδια. Δηλαδή, κλαδεύουμε: τσιντόνια, φορσύθια, βιβούρνο τίνους, εχίνοπα (αν χρειάζεται), καλλωπιστική δαμασκηνιά (προύνο).\nΚλαδεύουμε τους θάμνους στις μπορντούρες. Όπως, λιγούστρο, φωτίνια, βιβούρνο τίνους, βιβούρνο λούσιντουμ κ.ά.\nΑρχίζουμε να βάζουμε λίπασμα σε καλλωπιστικά στον κήπο ή σε γλάστρες.\nΣπέρνουμε ζίννια, πορτουλάκα,κατιφέ κ.ά.\nΦυτεύουμε βολβούς και ριζώματα που θα ανθίσουν το καλοκαίρι, γλαδιόλες, ντάλιες, μιγγέ, κάννες.\nΣπέρνουμε ντομάτες, μελιτζάνες, πιπεριές όταν η θερμοκρασία σταθεροποιηθεί πάνω από τους 10 C. Αν όμως έχουμε κάποιο προφυλαγμένο μέρος, μπορούμε να ξεκινήσουμε λίγο νωρίτερα.\nΣπέρνουμε καρότο, σπανάκι, παντζάρι, καλαμπόκι.\nΜεταφυτεύουμε σε μεγαλύτερη γλάστρα όποιο φυτό έχει τέτοια ανάγκη.\nΚηπουρικές Εργασίες Απριλίου\nΣπέρνουμε τα καλοκαιρινά λαχανικά (ντομάτα, αγγούρι, πιπεριά κ.λπ.) καθώς και βασιλικό.\nΒολβοί και ριζώματα που φυτεύονται τώρα για να ανθίσουν το καλοκαίρι: Γλαδιόλα, μυγγέ (το λένε και κονβαλάρια), ντάλια, κονδυλώδη μπιγκόνια, κάννα, κάλλα και κροκόσμια.\nΕποχικά ανθοφόρα που σπέρνονται τώρα για να ανθίσουν το καλοκαίρι: Βιολέτα, κατιφέ, λαβατέρα, νεμέζια, σελόζια (λειρί του κόκκορα), μοσχομπίζελο, δειλινό (νυχτολούλουδο), κόσμος, πορτουλάκα, ζίνια.\nΚλαδεύουμε μετά την ανθοφορία: φορσύθια, τσιντόνια, βιβούρνο τίνους, κίτρινο γιασεμί, τεύκριο κ.ά.\nΠολλαπλασιάζουμε με καταβολάδες αναρριχώμενα όπως, τα γιασεμιά, το ρυγχόσπερμα, το αγιόκλημα κ.ά.\nΒάζουμε ειδικό λίπασμα στις ορτανσίες αν θέλουμε να γίνουν μπλε τα άνθη τους.\nΜεταφυτεύουμε σε μεγαλύτερη γλάστρα όποιο φυτό έχει ανάγκη.\nΔίνουμε τακτικά, ανά 2-3 εβδομάδες, λίπασμα στα γλαστρικά φυτά.\nΑν οι καιρικές συνθήκες το επιβάλλουν, ίσως χρειαστεί να ποτίζουμε πιο συχνά.\nΑν δούμε σημάδια έναρξης της βλάστησης στους κάκτους και τα άλλα παχύφυτα μπορούμε πια να αρχίσουμε να τους δίνουμε αραιωμένο λίπασμα ή να τα μεταφυτεύσουμε.\nΡίχνουμε θειάφι στις τριανταφυλλιές και στις ορτανσίες για να προλάβουμε ζημιές από το ωίδιο.\nΑς έχουμε το νου μας για να προλάβουμε τροφοπενίες σιδήρου σε γαρδένιες, ορτανσίες και καμέλιες.\nΨεκάζουμε με χαλκό τα ελαιόδεντρα για προστασία από το κυκλοκόνιο.\nΚαταπολεμούμε τις μελίγκρες όταν εμφανιστούν.\nΚηπουρικές Εργασίες Μαΐου\nΚλαδεύουμε την πασχαλιά, τη δεύτσια, τη σπειραία, το φιλάδελφο και τις αγγελικές μετά την ανθοφορία τους.\nΣτον πυράκανθο αφαιρούμε τα κλαδιά που δεν έχουν άνθη.\nΚορφολογούμε το βασιλικό.\nΑν χρειάζεται, καλύπτουμε με δίχτυ τη μουσμουλιά και τη βερικοκιά για να προστατεύσουμε τους καρπούς από τα πουλιά.\nΤοποθετούμε παγίδες για τον δάκο στις ελιές και παγίδες για τη μύγα της Μεσογείου στα εσπεριδοειδή.\nΠροσέχουμε για να προλάβουμε προσβολές από τη μελίγκρα.\nΣε εποχικά και ποώδη μικρά ανθοφόρα, όπως είνιαη διμορφοθήκη, κόβουμε όσα άνθη ολοκλήρωσαν τον κύκλο τους για να μπορέσουν τα φυτά μας να δώσουν και άλλα λουλούδια.\nΣυνεχίζουμε να ποτίζουμε τους βολβούς που άνθισαν νωρίτερα την άνοιξη (π.χ. φρέζια, νάρκισσος κ.λπ.) μέχρι να ξεραθούν τα φύλλα τους. Τότε, διακόπτουμε τα ποτίσματα.\nΊσως χρειαστεί να δώσουμε σίδηρο στη γαρδένια, το φούλι και την ορτανσία. Στην καμέλια όμως μπορούμε να δώσουμε λίπασμα. Μια και οι περισσότερες απ’ αυτές στην Ελλάδα καλλιεργούνται σε γλάστρα. Θα δίνουμε λίπασμα κάθε 2-3 εβδομάδες μέχρι να αρχίσει η ζέστη του Ιουλίου.\nΤροπικά φυτά εσωτερικού χώρου, μπορούν πια να μεταφερθούν σε εξωτερικούς σκιερούς χώρους.\nΑρχίζει η εποχή των μεταφυτεύσεων για τους κάκτους και τα άλλα παχύφυτα. Λίπασμα μπορούμε να δώσουμε, αν θέλουμε, εφ όσον είδαμε σημάδια νέας βλάστησης.\nΠαραχώνουμε τις ντοματιές και τις στηρίζουμε καθώς μεγαλώνουν.\nΣπέρνουμε, πεπόνι, καρπούζι, καλαμπόκι και ηλίανθο.\nΦυτεύουμε ακόμη και τώρα ντομάτες, πιπεριές και μελτζάνες.\nΠερίπου τώρα γίνεται ο ερινεασμός της συκιάς.\nΌσοι θέλουν να μάθουν τι γίνεται με το έδαφος του κήπου ή του περιβολιού τους, τώρα είναι κατάλληλη στιγμή για ανάλυση εδάφους. Η επόμενη ευκαιρία είναι το φθινόπωρο.\nΚηπουρικές Εργασίες Ιουνίου\nΚηπουρικές Εργασίες Ιουλίου\nΟ Ιούλιος είναι ο πιο ζεστός μήνας του ελληνικού καλοκαιριού και επομένως η πιο σημαντική δουλειά στον κήπο είναι το πότισμα. Δίνουμε ξεχωριστή προσοχή σε φυτά που ήρθαν στον κήπο μας φέτος.\nΣτη βεράντα είναι βέβαιο ότι δεν χρειαζόμαστε «ατυχήματα» με το αυτόματο πότισμα μέσα στο καλοκαίρι:\nΑλλάζουμε μπαταρίες στον προγραμματιστή του αυτόματου ποτίσματος.\nΑν δεν το έχουμε ήδη κάνει, τοποθετούμε στη βρύση, πριν τον προγραμματιστή έναν μειωτή πίεσης. Ειδικά στις πόλεις, τις βραδινές και τις πρώτες πρωινές ώρες συνήθως, το δίκτυο του νερού έχει μεγαλύτερη πίεση από την συνηθισμένη. Ο μειωτής πίεσης θα προστατεύσει το δίκτυο του ποτίσματος από την υψηλή πίεση.\nΑν έχουμε ρυθμιζόμενους σταλάκτες, τους ελέγχουμε έναν προς έναν και αν χρειάζεται διορθώνουμε την ποσότητα του νερού που δίνουν βιδώνοντας ή ξεβιδώνοντας.\nΟι λιπάνσεις σταματούν μέχρι το τέλος του Αυγούστου. Μπορούμε όμως να δώσουμε μια ελαφριά δόση λιπάσματος σε κακτάκια και άλλα παχύφυτα.\nΔίνουμε μία δόση σιδήρου στην ορτανσία και τη γαρδένια.\nΚαθαρίζουμε τις τριανταφυλλιές από ξερά κλαδιά.\nΑφαιρούμε από τα δέντρα τις παραφυάδες που βγαίνουν στη βάση του κορμού τους.\nΗ σινεράρια, η λεβάντα, η λεβαντίνη, η ρίγανη και άλλες πόες που τώρα ολοκληρώνουν την ανθοφορία τους χρειάζονται ένα ελαφρύ κλάδεμα για να μείνει το σχήμα τους συμπαγές.\nΜπορούμε να πολλαπλασιάσουμε με μοσχεύματα διάφορα καλλωπιστικά όπως η πικροδάφνη, η δεύτσια, ο φιλάδελφος, ο πυράκανθος κ.ά. Τα καλύτερα μοσχεύματα μας τα δίνουν κλαδιά που δεν είναι ούτε πολύ νέα αλλά ούτε και γέρικα.\nΟι ντομάτες και οι πιπεριές μπορεί να χρειαστούν κάποια σκίαση για να μην πάθουν εγκαύματα από τον ήλιο.\nΟι ντοματιές και πάλι μπορεί να χρειαστούν λίγο ασβέστιο αν μαυρίζει η κορυφή του καρπού.\nΕλέγχουμε και ανανεώνουμε κάθε 2 εβδομάδες περίπου το δολωματικό υγρό μέσα στις παγίδες για το δάκο και τη μύγα της Μεσογείου.\nΚηπουρικές Εργασίες Αυγούστου\nΠροστατεύουμε απ’ τον ήλιο με δίχτυα σκίασης (ή άλλο τρόπο) τα λαχανικά και ιδιαίτερα τις ντοματιές και τις πιπεριές των οποίων οι καρποί παθαίνουν εγκαύματα από τον ήλιο.\nΚηπουρικές Εργασίες Σεπτεμβρίου\nΣπέρνουμε μπέλα, σκυλάκι, καλέντουλα και πανσέ για να ανθίσουν το χειμώνα και την άνοιξη\nΠροτάσεις και ενημέρωση απο τον κο Τσάκας Σωτήριος\nΑναρτήθηκε από ΤΣΑΚΑΣ ΣΩΤΗΡΙΟΣ στις 10:28 μ.μ. 1 σχόλιο:\nΦθινοπωρινή φροντίδα των φυτών !\nΟι κηπουρικές εργασίες, θέλουν ιδιαίτερη μεταχείριση και προσοχή ανάλογα την εποχή. Το φθινόπωρο, είναι μία ιδιαίτερη εποχή, καθώς η μέρα μικραίνει και οι θερμοκρασίες πέφτουν. Ο κήπος αυτή την εποχή χρειάζεται συγκεκριμένες κηπουρικές εργασίες που μόνο ένας εξειδικευμένος κηπουρός γνωρίζει.\nΚούρεμα του γκαζόν: Το γκαζόν επηρεάζεται από το κρύο του χειμώνα, την λιγοστή ηλιοφάνεια και την υγρασία. Χρειάζεται κούρεμα έως πέντε εκατοστά και αφαίρεση των πεσμένων φύλλων. Οι κηπουροί στην Garden Magic, συνιστούν την εφαρμογή λιπάσματος τους φθινοπωρινούς μήνες καθώς βοηθούν στην ενίσχυση της αντοχής του γρασιδιού στον παγετό του χειμώνα.\nΟι κηπουροί στην Garden Magic, διαθέτουν τον εξοπλισμό και την τεχνογνωσία να μελετήσουν την κατάσταση των φυτών σου και να σου προτείνουν τα κατάλληλα λιπάσματα όλους τους μήνες του χρόνου. Πάρε ανταγωνιστικές προσφορές για το κόστος των κηπουρικών εργασιών!\nΑναρτήθηκε από ΤΣΑΚΑΣ ΣΩΤΗΡΙΟΣ στις 8:38 π.μ. Δεν υπάρχουν σχόλια:\nΑναρτήθηκε από ΤΣΑΚΑΣ ΣΩΤΗΡΙΟΣ στις 12:29 μ.μ. Δεν υπάρχουν σχόλια:\nΚΑΜΠΙΑ ΓΚΑΖΟΝ / ΑΓΡΟΤΙΔΑ – Ο ΣΗΜΑΝΤΙΚΟΤΕΡΟΣ ΕΧΘΡΟΣ...\nΤο ημερολόγιο των εργασιών μας για την φροντίδα τω...


Σε κάθειρξη 19 ετών καταδικάστηκε στο Εφετείο ο Άκης Τσοχατζόπουλος\n30/10/2017, 23:29 10\nΤο δικαστήριο επέβαλε επίσης καθείρξεις οκτώ ετών στην σύζυγό του, Βίκυ Σταμάτη και την κόρη του, Αρετή Τσοχατζοπούλου - Μέχρι την απόφαση επί της αναστολής των ποινών ή μη, όλοι οι καταδικασθέντες θα παραμείνουν κρατούμενοι - Αναλυτικά οι ποινές\nΤο δικαστήριο επέβαλε κάθειρξη 19 ετών -από 20, που του είχε επιβληθεί σε πρώτο βαθμό- στον πρώην υπουργό Άκη Τσοχατζόπουλο και καθείρξεις οκτώ ετών στην σύζυγό του, Βίκυ Σταμάτη και την κόρη του, Αρετή Τσοχατζοπούλου.\nΑύριο, ωστόσο, αναμένεται να είναι η πλέον κρίσιμη στιγμή για τους κατηγορουμένους, καθώς το δικαστήριο θα κρίνει αν κάποιοι από αυτούς θα επιστρέψουν στη φυλακή ή θα τους δοθεί αναστολή στην εκτέλεση της ποινή τους. Μέχρι τότε, όλοι οι καταδικασθέντες θα παραμείνουν κρατούμενοι.\nΟρατιος Μελας: κάθειρξη 6 ετών.\nΓκούντρουν Μολντεάουερ: ποινή φυλάκισης 4 ετών.\nΝωρίτερα, το Πενταμελές Εφετείο Κακουργημάτων αναγνώρισε ελαφρυντικά στους 14 εκ των 16 καταδικασθέντων για την υπόθεση. Το δικαστήριο δεν χορήγησε τελικά ελαφρυντικά μόνο στον Άκη Τσοχατζόπουλο και την λογίστριά του, Ευφροσύνη Λαμπροπούλου.\nσυμπέρασμα: τα άρπαξε ο υπουργός και όμως είναι ελεύθερος! πλήρωνε ενφια και δυσβάσταχτους φόρους Έλληνα, είναι πολλά τα εκατομμύρια που άρπαξαν σε μίζες....σε μερικές δεκαετίες θα ξεχρεώσεις τα κλεμμένα!\nΤα στερνά τιμούν τα πρώτα Άκη. Πές το και στην Βίκυ.\nΠοινές για γέλια! Τα κλεμμένα τα επέστρεψαν στο δημόσιο ταμείο?\nαΦΗΣΤΕΤΟΝ ΡΕ ΝΑ ΖΗΣΕΙ 5 8 ΧΡΟΝΙΑ ΝΑ ΠΟΥΜΕ ΡΕ ΤΙ ΕΙΝΑΙ ΑΥΤΟΙ ΡΕ ,,,,ΟΥ ΜΠΛΕΞΕΙΣ !!! ΦΤΟΥ ΚΑΙ ΞΑΝΑ ΦΤΟΥ!!!\nΕ....έχετε πάρει χαμπάρι ότι πάμε να πληρώσουμε 2δις για τα f16... ο Άκης θα επερνε δώρο αεροςτατο εάν κανόνιζε αυτός.... Ααακκηηης Ααακκηηης\nΆντε πάλι το παιδάκι χωρίς τους γονείς τους. Ελπίζω να είναι μόνο για αυτό το βράδυ, τουλάχιστον για τη μάνα. Η ζημιά στην ψυχή του ανυπολόγιστη.\nΓνωριζει καποιος να μας πει ποια ειναι η διαφορα καθειρξης με την φυλακιση ??\nΘα δωθεί αναστολή στον Ακη. Θα το δείτε. Κόρακας κοράκου μάτι δεν βγάζει...\nΣτοιχημα οτι η Υπουργαρα και η συζυγος δεν θα πανε στην μποζου , αναστολη με 19 χρονια και 8 χρονια φυλακη , ?????? ελλαδα ειμαστε?????\nΠοινή 19 ετών και συζητάτε αν θα δοθεί αναστολή ρε δικαστόπουλα? Κάποιος μας κάνει πλάκα παιδιά...


Τζάκι Βιοαιθανόλης Ecohot Bio Classic 001B\nΕπιτραπέζιο Τζάκι Βιοαιθανόλης Ecohot Bio Luna 30-1...\nΤζάκι Βιοαιθανόλης Ecohot Bio Classic 001 IB\nΚαυστήρας Βιοαιθανόλης Ecohot Bio Burn LX 30\nΒάση για καυστήρα Βιοαιθανόλης Ecohot BIO PUZZLE. Βάση τσιμεντένια σε μορφή κουτιού με ανοικτά πλαϊνά για τοποθέτηση καυστήρα βιοαιθανόλης. Μπορείτε να συνδυάστε δύο ή τρεις βάσεις (δείτε τα μοντέλα bio puzzle 01 & 02) ανάλογα την εσωτερική ή εξωτερική σας διακόσμηση και να κλέψετε τις εντυπώσεις! Σημείωση: Yπάρχει η δυνατότητα επιλογής σ...\nΒάση για καυστήρα Βιοαιθανόλης Ecohot Bio Rest. Βάση τσιμεντένια σε μορφή κουτιού με κλειστά πλαϊνά και χειρολαβή για τοποθέτηση καυστήρα βιοαιθανόλης και μπορεί να χρησιμοποιηθεί και σαν έπιπλο. Μπορείτε να συνδυάστε δύο ή τρεις τέτοιες βάσεις (δείτε τα μοντέλα bio puzzle 01 & 02) ανάλογα την εσωτερική ή εξωτερική σας διακόσμηση και ...\nΈνθετο με Καυστήρα Βιοαιθανόλης Ecohot Bio Insert 50...\nΟλα τα προϊόντα ECOHOT σχεδιάζονται & κατασκευάζονται με μεθόδους πιστοποιήμενες κατά ISO 9001. Ολα τα προϊόντα μας φέρουν σήμανση ce που δηλώνει ότι τα προϊόντα μας είναι σύμφωνα με την νομοθεσία της Ε.Ε και, κατά συνέπεια, μπορούν να κυκλοφορούν ελεύθερα εντός της ευρωπαϊκής αγοράς. Ένθετο πλαίσιο, για τζάκι βιοαιθανόλης, με ενσωματωμένο κα...\nΕπιτοίχιο Τζάκι Βιοαιθανόλης Ecohot Bio Wall 65RG


Έβγαλε τον «φερετζέ» στην Ιντλίμπ ο Ερντογάν - Ας Μιλήσουμε Επιτέλους\nΤις πραγματικές προθέσεις του για την Συρία αποκάλυψε ο Ερντογάν, μέσα από τις επιλογές του σε ό,τι αφορά την επιχείρηση ανακατάληψης της Ιντλίμπ από τις δυνάμεις του Άσαντ. Οι συνομιλίες στην Μόσχα, η σύνοδος της Τεχεράνης, το άρθρο στην Wall Street Journal και οι τελευταίες εξελίξεις επί του πεδίου είναι οι κύριοι σταθμοί, στους οποίους ξεδιπλώθηκαν οι προθέσεις του. Κατάληξη, η νέα συνάντησή του με τον Πούτιν.\nΤην Δευτέρα ο Ρώσος πρόεδρος θα υποδεχθεί για άλλη μία φορά τον Ερντογάν, στο ρωσικό θέρετρο Σότσι της Μαύρης Θάλασσας, και αντικείμενο της συνάντησής τους θα είναι η κρίση στην Συρία και ιδιαίτερα η διευθέτηση του ζητήματος της βορειοδυτικής επαρχίας της Ιντλίμπ. Μιας περιοχής, η οποία στο μεγαλύτερο τμήμα της ελέγχεται από τους τζιχαντιστές της οργάνωσης Ταχρίρ αλ-Σαμ (HTS), κύρια συνιστώσα της οποίας είναι το πρώην παρακλάδι της Αλ Κάιντα στη Συρία.\nΟι πρώτες αναφορές για την επικείμενη συνάντηση Ερντογάν-Πούτιν έγιναν από τον υπουργό Εξωτερικών της Τουρκίας κατά την διάρκεια της συνάντησής του με τον Πακιστανό ομόλογό του. Λίγη ώρα αργότερα ήρθε η επιβεβαίωση και από το Κρεμλίνο, με τον εκπρόσωπό του, Ντμίτρι Πεσκόφ, να δηλώνει ότι «αυτή η συνάντηση είναι πιθανή και ετοιμάζεται».\nΗ συνάντηση επιβλήθηκε από τις διαφοροποιήσεις της Άγκυρας σχετικά με την αναμενόμενη γενικευμένη επιχείρηση του συριακού κυβερνητικού στρατού στην Ιντλίμπ, με την συνδρομή βεβαίως ρωσικών δυνάμεων. Η Τουρκία είναι αντίθετη σε μια τέτοια επιχείρηση, την οποία χαρακτηρίζει καταστροφή, και το έδειξε από τις πρώτες επαφές που είχαν για το θέμα, πριν δύο εβδομάδες στην Μόσχα, ο Τσαβούσογλου και ο Τούρκος υπουργός Άμυνας. Ο ίδιος ο Ερντογάν άλλωστε, πήγε στην σύνοδο της Τεχεράνης, επιδιώκοντας να αποσπάσει από τον Πούτιν και τον Ροχανί μια συμφωνία για κατάπαυση του πυρός. Αυτό φυσικά δεν έγινε, καθώς Ρωσία και Ιράν απέρριψαν την πρότασή του.\nΗ Άγκυρα επικαλείται το γεγονός ότι στην Ιντλίμπ έχουν συγκεντρωθεί περίπου τρία εκατομμύρια εκτοπισμένων από άλλες περιοχές της Συρίας και μια ευρείας κλίμακας στρατιωτική επιχείρηση θα δημιουργούσε ένα νέο κύμα προσφύγων, το οποίο θα έπληττε κυρίως την Τουρκία. Αυτό είναι αλήθεια, ωστόσο η Άγκυρα έχει άλλους βαθύτερους φόβους. Ο Ερντογάν δεν θέλει να περάσει και η Ιντλίμπ στα χέρια του Άσαντ, καθώς μια τέτοια εξέλιξη θα σημάνει ουσιαστικά και το τέλος του πολέμου στην Συρία. Αυτομάτως όμως θα έθετε ζήτημα και για την τουρκική στρατιωτική παρουσία στις κουρδικές περιοχές του Εφρίν και της Τζαραμπλούς.\nΟ Τούρκος πρόεδρος δείχνει επίσης ότι δεν θέλει την ισχυροποίηση της κεντρικής κυβέρνησης της Δαμασκού, άρα την ισχυροποίηση και του Άσαντ, τον οποίο επανειλημμένως έχει αποκαλέσει δολοφόνο. «Δεν μπορούμε να αφήσουμε τον συριακό λαό στο έλεος του Μπασάρ αλ Άσαντ» υπογράμμιζε πριν λίγες ημέρες σε άρθρο του στην Wall Street Journal ο Τούρκος πρόεδρος.\nΣτο ίδιο άρθρο, από την μια εκλιπαρούσε τον Πούτιν και τον Ροχανί να αποτρέψουν μια νέα ανθρωπιστική κρίση στην Ιντλίμπ, και από την άλλη επέκρινε την Ουάσινγκτον για την θέση της να επέμβει μόνο αν γίνει χρήση χημικών. «Τα συμβατικά όπλα ευθύνονται για πολύ περισσότερους νεκρούς» έγραφε ο Ερντογάν, καλώντας τις ΗΠΑ «να απορρίψουν την αυθαίρετη ιεράρχηση του θανάτου». Αυτό το έμμεσο «μπείτε και χωρίς χημικά» ενόχλησε προφανώς τον Πούτιν, αλλά μάλλον δεν ήταν η μοναδική ενόχληση που ένιωσε ο Ρώσος πρόεδρος.\n«Παιχνιδάκια» με τους Κούρδους\nΤις τελευταίες ημέρες η Άγκυρα ενισχύει τις προμήθειες όπλων προς τους Σύρους αντάρτες, προκειμένου να αντιμετωπίσουν την αναμενόμενη επίθεση του συριακού στρατού και των Ρώσων και Ιρανών συμμάχων του. Μάλιστα ανώτερος διοικητής του Ελεύθερου Συριακού Στρατού (FSA) ανέφερε ότι οι Τούρκοι τους έχουν υποσχεθεί «πλήρη τουρκική στρατιωτική επιχείρηση για μια μακρά, παρατεταμένη μάχη». Ο ίδιος είπε ότι οι στρατιωτικές ενισχύσεις αφορούν μεγάλες ποσότητες πυρομαχικών και ρουκέτες GRAD, που τους δίνουν την δυνατότητα να αντέξουν έναν «πόλεμο φθοράς».\nΤην ίδια ώρα ο Τσαβούσογλου δηλώνει ότι η Τουρκία είναι έτοιμη «να συνεργαστεί με όλον τον κόσμο ενάντια στους τρομοκράτες στην Ιντλίμπ», χωρίς ωστόσο να διευκρινίζει αν αναφέρεται στους τζιχαντιστές ή στους Κούρδους πολιτοφύλακες της YPG, τους οποίους η Άγκυρα θεωρεί τρομοκράτες.\nΣε επιστολή του πάντως προς τους New York Times, ο Τούρκος υπουργός υποστηρίζει ότι οι Κούρδοι της YPG, οι οποίοι ενισχύονται με όπλα από τους Αμερικανούς, έχουν συμμαχήσει με τον Άσαντ και στέλνουν δυνάμεις στην Ιντλίμπ για να τον βοηθήσουν στην ανακατάληψη της περιοχής. Ο Τσαβούσογλου επισημαίνει ότι τα όπλα αυτά τα πλήρωσαν οι Αμερικανοί φορολογούμενοι και καλεί τις ΗΠΑ δουν «ποιοι είναι οι αληθινοί σύμμαχοί τους στην περιοχή».\nΣημειώνεται ότι οι Κούρδοι πολιτοφύλακες δρουν συνεργαζόμενοι με τον υπό τις Ηνωμένες Πολιτείες διεθνή συνασπισμό και έχουν συμβάλει καθοριστικά στον πόλεμο κατά του Ισλαμικού Κράτους. Η Άγκυρα ωστόσο, τους θεωρεί βραχίονα του PKK και έχει εκφράσει επανειλημμένως στην Ουάσιγκτον τις οργισμένες αντιρρήσεις της για την στήριξή τους.\nΤούρκοι και Αμερικανοί προσεγγίζουν εντελώς διαφορετικά τους Κούρδους της Συρίας, έχουν όμως περίπου ίδιες θέσεις για τον Άσαντ: Δεν τον θέλουν πάλι ισχυρό. Από την άλλη, οι ΗΠΑ, μετά την εκλογή Τραμπ και πολύ περισσότερο μετά την σύνοδο του Ελσίνκι, δείχνουν ότι δεν επιθυμούν τόσο ενεργή εμπλοκή στην Συρία, όσο στην αρχή της κρίσης. Για την Τουρκία όμως, ο συριακός βορράς είναι ζωτικής σημασίας χώρος και η εκεί στρατιωτική παρουσία της Άγκυρας κεφαλαιοποιείται πολιτικά από τον Ερντογάν στο εσωτερικό.\nΗ Άγκυρα επιθυμεί με κάθε τρόπο την παραμονή της στα συριακά κουρδικά εδάφη και θέλει να κάνει αισθητή την παρουσία της στον Άσαντ με κάθε ευκαιρία. Πριν λίγες ημέρες άλλωστε οι υπηρεσίες πληροφοριών της Τουρκίας ανακοίνωσαν ότι η ΜΙΤ, σε επιχείρηση στην Λαττάκεια που σημειωτέον ελέγχεται από την Δαμασκό, συνέλαβε έναν άνδρα ο οποίος φέρεται ως ο συντονιστής της πολύνεκρης βομβιστικής επίθεσης στην πόλη Ρεϊχανλί της Τουρκίας, το 2013.\nΓια την επίθεση η Άγκυρα είχε κατηγορήσει τότε μια πιστή στον Άσαντ ομάδα, ενώ ο πρόσφατα συλληφθείς ως συντονιστής, Γιουσούφ Ναζίκ, φέρεται ότι ομολόγησε πως είχε πάρει εντολές από τις συριακές υπηρεσίες πληροφοριών, προκειμένου να σχεδιάσει μια επίθεση στην Τουρκία. Η ημερομηνία σύλληψης του Ναζίκ δεν έχει γίνει βέβαια γνωστή, ενώ μέχρι στιγμής δεν υπάρχει καμία αντίδραση από την Δαμασκό.\nΟι Τούρκοι δια του Τσαβούσογλου διατείνονται ότι εργάζονται για την κατάπαυση του πυρός στην Ιντλίμπ και συμφωνούν μόνον σε επιχειρήσεις εναντίον των «τρομοκρατών». Ο Άσαντ ωστόσο, έχει βάλει στόχο να ανακτήσει «κάθε εκατοστό» της συριακής επικράτειας και οι Ρώσοι σύμμαχοί του, έχουν πει επανειλημμένως ότι το «απόστημα Ιντλίμπ» πρέπει να σπάσει. Το ερώτημα όμως είναι τι άλλο θα σπάσει στην συνάντηση Πούτιν-Ερντογάν στο Σότσι.\nLabels Απόψεις, Κόσμος, Κούρδοι, Μέση Ανατολή, Ροή, Ρωσία, Συρία, Τουρκία


ΠΡΑΣΙΝΟΙ Αλληλεγγύη - Οι χρυσαυγίτες, με αφορμή το θάνατο του Παττακού, επιβεβαιώνουν ότι πρότυπό τους είναι οι πραξικοπηματίες - ΠΡΑΣΙΝΟΙ Αλληλεγγύη\nΠέθανε ο Στ. Παττακός, ένας από τους πραξικοπηματίες-χουντικούς, σε ηλικία 104 ετών. Υπήρξε από τους στυγνότερους της όλης “χουντο-παρέας” και όταν ρωτήθηκε για τα βασανιστήρια που γίνανε στον Μουστακλή είπε “καλά του κάναμε”. Δεν μετάνιωσε ποτέ για τον πόνο που προκάλεσε, ενώ συνέχισε να συνεργάζεται με ακροδεξιούς σε όλο το βίο του.\nΟι φιλοχουντικοί και χρυσαυγίτες άρχισαν τα μηνύματα “για τον στρατηγό” αποδεικνύοντας ποια είναι τα «πρότυπά» τους. Ξεχνούν, βέβαια, ότι έχασε το αξίωμά του αφού συμμετείχε σε πραξικόπημα και προκάλεσε τόσα προβλήματα στη χώρα. Σε μια από τις πιο σημαντικές σε διεθνές επίπεδο δίκες κρίθηκε ένοχος στάσης και εσχάτης προδοσίας για τη συμμετοχή του στο πραξικόπημα και καταδικάστηκε σε θάνατο, ποινή που αργότερα μετατράπηκε σε ισόβια κάθειρξη. Αποφυλακίστηκε το 1990 με αιτιολογία “σοβαρά προβλήματα υγείας”.\nΟι ΠΡΑΣΙΝΟΙ-ΑΛΛΗΛΕΓΓΥΗ διαβεβαιώνουμε ότι μπορεί οι χρυσαυγίτες να “ονειρεύονται” ξανά χούντες και πραξικοπήματα, επεμβάσεις του στρατού, βασανιστήρια κι εκτελέσεις “αντιπάλων”, στα πρότυπα των ινδαλμάτων τους (χουντικούς και ναζί), αλλά οι εγκληματίες δεν θα έχουν την ευκαιρία να ξανακάνουν τα ίδια. Καλούμε κάθε σοβαρό άνθρωπο να μην ξεχνάει ότι οι χουντικοί έβαλαν την “δημοκρατία στο γύψο” και προκάλεσαν μεγάλη καταστροφή στην Ελλάδα. Είναι αυτοί, οι δήθεν “έλληνες πατριώτες”, που άνοιξαν την πόρτα στην τουρκική εισβολή στην Κύπρο και στην διχοτόμηση του νησιού, στην διαφθορά με τα θαλασσοδάνεια και στην εξόντωση / βασανισμό Ελλήνων από Έλληνες. ΔΕΝ πρόκειται, λοιπόν, να επιτρέψουμε να ξαναζήσει η χώρα μια τέτοια καταστροφή.\nΕμείς υποστηρίζουμε έμπρακτα μια κουλτούρα και μια στάση ζωής – συμπεριφοράς που αναδεικνύει και σέβεται τα δικαιώματα και τη ζωή και διαφοροποιείται σαφώς από το ύφος και το ήθος της ακροδεξιάς, των χρυσαυγιτών, των ακροδεξιών ή κάθε άλλου φανατικού. Αυτό είναι που μπορεί να “μαράνει” την ακροδεξιά και τη Χρυσή Αυγή.\nPosted on 10/10/2016 in Δελτία Τύπου


Ethnic Food, Ρεν - Κριτικές εστιατορίων - TripAdvisor\nΕστιατόρια σε Μεσημεριανό για: Saint Hélier\nEthnic Food, Ρεν\nΝο 227 από 723 Εστιατόρια - Ρεν\nΈχω ζήσει στη Rennes για 5 έτη και συνιστώ αυτό το μικρό fast-food. Δεν είναι ακριβό και πολύ ποικιλία μπέργκερ. Πραγματικά μου αρέσει το New Yorker και οι Touareg\nΑλλά κυρίως προσφέρουν χάμπουργκερ. Το μόνο που έχω επιλέξει (προσωνύμιο Montreal Hamburger) ήταν εξαιρετική και οι πατάτες επίσης εξαιρετική γεύση. Όμως τίποτα το ιδιαίτερο ή την επονομαζόμενη "έθνικ". Μοιάζει περισσότερο με fast food restaurant που βρίσκεται στο κέντρο της παλιάς πόλης (ωραία γειτονιά). Ο ταμίας...μιλούσε καθόλου Αγγλικά, που ήταν μια έκπληξη.Περισσότερα\nΛάβετε γρήγορα απαντήσεις από το προσωπικό του Ethnic Food και από προηγούμενους επισκέπτες.\nΦαγητό σε πακέτο, Υπαίθρια τραπέζια, Καθίσματα, Τηλεόραση, Δέχεται πιστωτικές κάρτες\nΔιεύθυνση: 3 Place Sainte Anne | Place Sainte Anne, 35000, Ρεν, Γαλλία\nΑριθμός τηλεφώνου: +33 2 23 21 08 99


Blue Monday - Σήμερα είναι η πιο καταθλιπτική ημέρα του χρόνου\n10:00 πμ, Δευτέρα 15 Ιάν 2018 10:00 πμ, Δευτέρα 15 Ιάν 2018\nΜπορεί για τους περισσότερους η Δευτέρα να είναι η πιο δύσκολη μέρα της εβδομάδας, ωστόσο η σημερινή φαίνεται να είναι λίγο περισσότερο από τις άλλες. Εάν αισθάνεστε πιο κουρασμένοι, πιεσμένοι και κακόκεφοι το μόνο σίγουρο είναι πως δεν θα φταίτε εσείς, αλλά η "Blue Monday".\nΗ "Blue Monday", όπως ονομάζεται η τρίτη Δευτέρα του Ιανουαρίου, θεωρείται ως η πιο καταθλιπτική ημέρα του χρόνου. Οι άνθρωποι κατακλύζονται από αρνητικά συναισθήματα περισσότερο από οποιαδήποτε άλλη ημέρα του χρόνου.\nΒάσει ενός μαθηματικού τύπου, στον οποίο υπολογίζονται ο καιρός, τα χρέη, ο χρόνος που πέρασε από τα Χριστούγεννα, ο χρόνος που πέρασε χωρίς να εκπληρώσουμε κάποιον από τους στόχους της νέας χρονιάς, τα επίπεδα κινήτρων που έχει ο καθένας, αλλά και το αίσθημα ανάγκης να αναλάβει κανείς δράση, το συμπέρασμα είναι ότι η σημερινή ημέρα είναι η πιο καταθλιπτική του έτους.\nΗ πρώτη "Blue Monday" στην ιστορία ήταν στις 25 Ιανουαρίου 2005, όταν ο ακαδημαϊκός Δρ. Κλιφ Αρνάλ, χρησιμοποίησε την εξίσωση αυτή για να αποδείξει ότι η συγκεκριμένη μέρα έχει έντονο ψυχολογικό φορτίο.\nΟ γολγοθάς των πολιτών συνεχίζεται: Χωρίς Μέσα Μεταφορά...\nTα συγκλονιστικά λόγια του Τζίμη Πανούση για τον θάνατο...\nΠως είναι τα φιλιά που δίνεις; - Κάνε το τεστ για να μά...\nΔιαχρονικό viral - Δείτε πώς τρώνε τα ζώα - ΒΙΝΤΕΟ\nΘρίλερ με την εξαφάνιση των δύο ψαράδων στη λίμνη Βόλβη...\nΣκηνοθέτημένη η αυτοκτονία της 44χρονης Ειρήνης; Πού στ...\nΧωρίς δακτύλιο τη Δευτέρα η Αθήνα λόγω της απεργίας στα...\nΑυτό το γυναικείο αξεσουάρ έχει περισσότερα μικρόβια κα...


Οδόφραγμα κριτικής, ανέργων και φτωχών: Παίρνει η Κίνα τα ηνία της οικονομίας της Πορτογαλίας; Η διείσδυση του Πεκίνου και οι φόβοι για πολιτική εξάρτηση\nΠαίρνει η Κίνα τα ηνία της οικονομίας της Πορτογαλίας; Η διείσδυση του Πεκίνου και οι φόβοι για πολιτική εξάρτηση\nΣτην διείσδυση της Κίνας στην πορτογαλική οικονομία με την μαζική αγορά εταιρειών της χώρας της Ιβηρικής κατά τα χρόνια των μνημονίων, εξετάζει η Deutsche Welle θέτοντας ερωτήματα για μια πιθανή πολιτική εξάρτηση.\n«Η πορτογαλική εταιρεία παραγωγής ηλεκτρικής ενέργειας EPD ήταν κάποτε μια περήφανη κρατική επιχείρηση που απασχολούσε πάνω από 25.000 εργαζόμενους. Σύντομα ενδέχεται να περάσει σε κινεζικά χέρια. Η κρατική κινεζική εταιρεία China Three Gorges, που κατέχει ήδη το ένα τέταρτο των μετοχών της πορτογαλικής επιχείρησης, έχει ήδη καταθέσει προσφορά εξαγοράς του συνόλου των μετοχών. Πρόκειται για μέρος του στρατηγικού σχεδίου της Κίνας να θέσουν υπό τον έλεγχό τους νευραλγικούς τομείς της πορτογαλικής οικονομίας, λένε οι επικριτές», αναφέρει το δημοσίευμα.\nΗ Λισαβόνα από την πλευρά της δηλώνει πως όλοι οι επενδυτές, όπως και οι Κινέζοι, είναι ευπρόσδεκτοι ενώ, όπως επισημαίνεται, οι χρηματοδοτικές ενέσεις από το Πεκίνο ήταν σωτήριες κατά τη διάρκεια της οικονομικής με τις μαζικές αγορές μεριδίων σε κρατικές επιχειρήσεις της Πορτογαλίας.\nΣήμερα η πορτογαλική ασφαλιστική εταιρεία Fidelidade ανήκει στον κινεζικό όμιλο Fosun –το ίδιο και η Luz Saude, λειτουργικός φορέας ιδιωτικών κλινικών στη χώρα. Ο όμιλος Fosun ελέγχει και το ένα τέταρτο της τράπεζας Millenium BCP. Στο Σίνες της νότιας Πορτογαλίας ένα λιμάνι που τελούσε για μεγάλο διάστημα σχεδόν σε αχρηστία επεκτείνεται από κινέζους επενδυτές. «Οι Κινέζοι επενδύουν κυρίως στον χρηματοοικονομικό τομέα, σε ασφαλιστικές και τράπεζες, αλλά και σε υποδομές», επισημαίνει ο Ιλίδιο Σερόδιο, αντιπρόεδρος του πορτογαλοκινεζικού Βιομηχανικού και Εμπορικού Επιμελητηρίου στη Λισαβόνα, όπως γράφει η DW. «Οι κινεζικές επενδύσεις βοήθησαν κατά τη διάρκεια της κρίσης την κυβέρνηση να αποκλιμακώσει τα κρατικά χρέη», εξηγεί ο ίδιος, εκτιμώντας ότι η δραστηριοποίηση της Κίνας στην Πορτογαλία συνέβαλε επιπλέον και στη δημιουργία ενός ευνοϊκότερου επενδυτικού κλίματος στη χώρα.\nΒέβαια υπάρχει πάντα και ο λογικός προβληματισμός: μήπως η Πορτογαλία έχει εκτεθεί υπερβολικά στην κινεζική επενδυτική εξάπλωση.\nΟι περισσότερες αντιδράσεις το τελευταίο διάστημα αφορούν την πρόθεση των Κινέζων να εξαγοράσουν πλήρως την εταιρεία ηλεκτρισμού EPD. «Από οικονομικής άποψης δεν έχει κανένα νόημα ο μεγαλύτερος, με διαφορά, παραγωγός ηλεκτρικής ενέργειας στη χώρα να ελέγχεται αποκλειστικά από έναν μέτοχο», τονίζει ο καθηγητής Οικονομίας Ζοάο Ντούκε. Όπως λέει, σύμφωνα με την DW, του προκαλεί έκπληξη μάλιστα το γεγονός ότι η πορτογαλική κυβέρνηση δεν καταβάλλει την παραμικρή προσπάθεια να αποτρέψει την εν λόγω εξαγορά -δεδομένου ότι μόλις πριν από έναν χρόνο είχε βάλει φρένο στη διαδικασία πώλησης του αερομεταφορέα TAP σε ένα αμερικανικό επενδυτικό κονσότσιουμ, διατηρώντας τελικά το 50% των μετοχών της TAP υπό κρατικό έλεγχο. Κατά τον Ζοάο Ντούκε, η στάση που τηρεί τώρα η κυβέρνηση μπορεί να οφείλεται μόνο σε πολιτικούς λόγους.\nΟι μαζικές κινεζικές επενδύσεις στη χώρα του υποκρύπτουν τον κίνδυνο να καταστεί η Πορτογαλία οικονομικά και πολιτικά εξαρτημένη από την Κίνα, προειδοποιεί ο Ζοάο Ντούκε. Ειδικά η περίπτωση της εταιρείας ηλεκτρισμού EPD δεν αφορά μόνο την Πορτογαλία. Η EPD έχει διεθνή παρουσία και δραστηριοποίηση σε μονάδες υδροηλεκτρικής, αιολικής και ηλιακής ενέργειας ακόμη και στη Νότια Αμερική και στις ΗΠΑ.\nΑναρτήθηκε από ΟΔΟΦΡΑΓΜΑ στις 7:47 μ.μ.


Η Ευθυμία Σκαπέτη γράφει τις σκέψεις της για το βιβλίο "δυο φίλες" της Ελένης Μπεντίλα - Vivlio-Life.gr\n1915 Views June 22, 2016 No Comments Η ΣΤΗΛΗ ΤΩΝ ΑΝΑΓΝΩΣΤΩΝ admin\nΚυκλοφορεί από τις εκδόσεις: Εμπειρία Εκδοτική\nΓνώρισα τη συγγραφέα Ελένη Μπεντίλλα, πριν ένα περίπου χρόνο μέσω του συγγραφικού της έργου “ο Φιλοξενούμενος” – κυκλοφορεί από τις εκδόσεις Λιβάνη, το οποίο κράτησε αμείωτο το ενδιαφέρον μου από την πρώτη έως την τελευταία σελίδα.\nΜε αφορμή το κείμενο που έγραψα για το βιβλίο “ο Φιλοξενούμενος” στη στήλη των αναγνωστών (vivlio-life.gr) η συγγραφέας ήρθε σε επαφή μαζί μου και έτσι είχα την τιμή και τη χαρά να “γνωρίσω” μέσω τηλεφωνικής και διαδικτυακής επικοινωνίας, τον άνθρωπο που ακούει στο όνομα Ελένη Μπεντίλλα.\nΣτα τέλη του Απρίλη κυκλοφόρησε από τις εκδόσεις “Εμπειρία Εκδοτική” η νέα της συγγραφική απόπειρα. Γνωρίζοντας ότι λατρεύω το διάβασμα και ότι λόγοι υγείας με κρατούσαν για αρκετό καιρό κλινήρη, μου έστειλε, με προσωπική αφιέρωση, ένα αντίτυπο του νέου της πονήματος για να μου κρατήσει συντροφιά τις δύσκολες ώρες που περνούσα. Διαβάζοντάς το θεώρησα πως αξίζει να το παρουσιάσω στην αγαπημένη στήλη των αναγνωστών του vivlio-life.\n“Δύο φίλες” είναι ο τίτλος του καινούργιου μυθιστορήματος της Ελένης Μπεντίλλα. Από τον τίτλο ακόμα, η συγγραφέας μας αποκαλύπτει πως η ιστορία που θα αφηγηθεί αφορά δύο γυναίκες που τις συνδέει η φιλία. Αυτές οι δύο φίλες απεικονίζονται συμβολικά στο εξώφυλλο σαν ομπρέλες θαλάσσης που ατενίζουν μια πανέμορφη καταγάλανη θάλασσα. Σκέφτομαι καθώς το κοιτώ πως, πιθανόν, αυτό το όμορφο καλοκαιρινό τοπίο να παίζει κάποιο – καταλυτικό ίσως (;) – ρόλο στη σχέση των δύο γυναικών, ενώ στο πίσω μέρος του μυαλού μου, με το θερμόμετρο να δείχνει 35 βαθμούς Κελσίου, φαντάζομαι μια δροσιστική βουτιά σ’ αυτά τα διάφανα και κρυστάλλινα νερά.\n“Δύο φίλες“, λοιπόν. Η έννοια της φιλίας και του φίλου είναι το πολύ σημαντικό στοιχείο αυτού του μυθιστορήματος.\n“φίλος είναι αυτός που χαίρεται με τα καλά και λυπάται με τα δυσάρεστα που συμβαίνουν στο φίλο του – και αυτό όχι για κανέναν λόγο παρά μόνο για χάρη εκείνου” (Ρητορική, Β,3, 1380b35 — 1381a10),\nενώ στο Βικιλεξικό βρίσκει κανείς τον παρακάτω ορισμό:\n“Φίλος – πρόσωπο με το οποίο συνδέεται κανείς με σχέση αμοιβαίας αγάπης, αφοσίωσης και κατανόησης χωρίς κατ’ ανάγκη να υπάρχει συγγένεια ή ερωτικό ενδιαφέρον“.\nΈχοντας φρεσκάρει με τους παραπάνω ορισμούς την έννοια της φιλίας, ας προσσεγγίσουμε τον πυρήνα της ιστορίας του βιβλίου.\nΣτη δομή ….\nΠεριγράφονται εναλλάξ οι δύο φίλες και η ζωή της κάθε μιας σε όλη την έκταση αν και έρχεται κάποια στιγμή που ενώνονται οι δύο “κόσμοι” έκει που θα συνδεθούν όλα τα κομμάτια, θα αποκατασταθούν οι εκκρεμότητες και θα κλείσουν οι κύκλοι – για να ανοίξουν νέοι, καθώς η ζωή δεν τελειώνει.\nΣτην υπόθεση …….\nΟι δύο πρωταγωνίστριες: Θοδώρα και Χρύσα.\nΤις συνδέει: το κοινό παρελθόν, στο κέντρο της Θεσσαλονίκης, στη γειτονιά της Αχειροποίητου, στην οδό Μακρυγιάννη, όπου μεγάλωσαν° συμμαθήτριες έως τα 18 τους χρόνια.\nΤις χωρίζει: η απόσταση 34 τουλάχιστον ετών χωρίς επικοινωνία:\n“……. Από το 1976 είχαν να μιλήσουν αναμεταξύ τους. Τι να λέγανε περισσότερο; Από πού ν’αρχίζανε και πού να τελειώνανε; Τάχα σε τι θα εξυπηρετούσε να χορταίνανε την περιέργειά τους, η μία για την άλλη; Αφού νιώθανε ξένες μετά από τόσα χρόνια. Χειρότερα από ξένες, κιόλας. Αδιάφορες και άκαρδες φίλες που δεν νοιάστηκε ποτέ η μια για την άλλη, δυο ένοχες……” (σελ. 33)\nΠέρασε στη Φιλοσοφική Σχολή Αθηνών και από τότε δεν ξαναγυρίσε στη Θεσσαλονίκη, όπου μεγάλωσε στην οικογένεια της θείας Μερόπης, καθότι ορφανή. Τελειώσε τις σπουδές της, διορίστηκε ως φιλόλογος, γνώρισε και παντρεύτηκε το μαρμαροτεχνίτη Βαγγέλη Μαδιά από τη Θάσο και απέκτησε έναν γιο, τον Ντίνο.\nΜοναχοκόρη της κυρίας Ξανθίππης. Δεν σπούδασε, δεν εργάστηκε ποτέ, παντρεύτηκε δύο φορές χωρίς να αποκτήσει παιδιά και ζούσε από τα λεφτά ενός λαχείου που κέρδισε. Η Θεοδώρα μαζί με την κλίκα της δεν τη χώνευαν. Να γιατί:\n“…… Ξανθιά, γαλανομάτα, αέρινη. Γλυκιά σαν καραμέλα…… Λευκά απαλά χέρια, μακρύς λαιμός, πόδια λαμπάδες…” (σελ. 28).\nΗ μοίρα το θέλησε, η ζωή των δύο αυτών γυναικείων υπάρξεων να διασταυρωθεί ξανά στην Πόλη των Πόλεων κι όσο και αν προσπάθησαν να αποφύγουν η μία την άλλη, το πεπρωμένο τους ήταν ήδη προδιαγεγραμμένο.\nΗ καθεμία βρέθηκε στη Βασιλεύουσα για διαφορετικό λόγο και σκοπό ή μήπως όχι, τελικά;\nΤι ρόλο έπαιξαν στην εξέλιξη της ζωής τους ο Αλή, ο Σοφοκλής και ο Απόστολος που γνώρισαν εκεί;\nΠοια και πώς θα αποφασίσει να αλλάξει πορεία πλεύσης και να διαθέσει το υπόλοιπο της ζωής της στη μοναδική παραλία της Αγίας Ελένης στη Σκιάθο;\nΚάποιο από τα πρόσωπα της ιστορίας ένιωσε\n“…… την ανάγκη να ρωτήσω έναν δικό μου άνθρωπο που να εμπιστεύομαι πριν να κάνω το επόμενο βήμα. Μα την αλήθεια, νομίζω ότι δεν μου έχει μείνει άλλος, εκτός από σένα.” (σελ.216)\nενώ κάποιο άλλο ένιωσε\n“… να με βαραίνει το κενό της φιλίας. Η απουσία μιας κολλητής φίλης… Δεν υπήρξε κάποιος άλλος στη ζωή μου να έχει ανοίξει σε μένα την καρδιά του…” (σελ. 225)\nΠώς διαμορφώθηκε μετά απ’ όλα αυτά η σχέση μεταξύ των δύο γυναικών και πώς αυτή κατέληξε να επηρεάσει την προσωπική ζωή της καθεμίας;\nΒρήκαν την νηνεμία και τη γαλήνη που τόσο πολύ αναζητούσαν;\nΟι απαντήσεις στο καλογραμμένο, χωρίς κενά ή αναπάντητα ερωτήματα μυθιστόρημα της Ελένης Μπεντίλλα, στο οποίο οι δυο γυναίκες μ’ όλες τις διαφορές τους συμφωνούν πως\n” Οι φίλοι αποκτιούνται με πολύ κόπο……” (σελ. 224)\nΈνα βιβλίο για τη φιλία και τις ανθρώπινες σχέσεις γενικότερα, που αν επιλέξετε να το διαβάσετε, όχι μόνο θα σας προβληματίσει αλλά ταυτόχρονα θα σας κρατήσει υπέροχη συντροφιά αυτό το καλοκαίρι.\n<< Το φαινόμενο αυτό του φωτός είναι αρκετά σπάνιο, γιατί προκειμένου να συμβεί απαιτείται καθαρή ατμόσφαιρα με ήρεμα αέρια στρώματα. Η εικόνα της δύσης που βλέπουμε δεν είναι πραγματική. Ο Ήλιος έχει ήδη δύσει και αυτή η εικόνα του φωτεινού δίσκου που ακουμπά στον ορίζοντα προτού εξαφανιστεί, δημιουργείται από τις ακτίνες που διαθλώνται μέσα από τη γήινη ατμόσφαιρα και αποκτούν καθοδική πορεία, με αποτέλεσμα να μας φαίνεται ότι ο Ήλιος είναι ψηλότερα από τη θέση στην οποία πραγματικά βρίσκεται. Το μπλε χρώμα σκεδάζεται περισσότερο από τα άλλα και δε φτάνει σχεδόν ποτέ στα μάτια μας. Γι’ αυτό, συνήθως, τα τελευταία ορατά χρώματα στη δύση είναι κοκκινωπά. Όταν όμως είναι ευνοϊκές οι συνθήκες ο παρατηρητής μπορεί, με λίγη τύχη, να δει μια σαφή πράσινη ή πολύ σπανιότερα μια μπλε φωτεινή λάμψη τα τελευταία δευτερόλεπτα προτού ο Ήλιος χαθεί από τον ορίζοντα>>.\nΚάθισε έτσι για λίγο ακόμα δίπλα τους, με το Πήλιο απέναντι να ανάβει τα φωτάκια του σαν χριστουγεννιάτικο δέντρο. Εκείνο το βράδυ δεν κοιμήθηκε καθόλου. Δεν ήθελε να κοιμηθεί• ηθελε να βγει από το δωμάτιο έγκαιρα και να περπατήσει ξανά ως την αμμουδιά, στο φως της Ανατολής.


Τώρα και στην Ακρόπολη ο «Ρουβίκωνας» | dete\nHome›ΕΙΔΗΣΕΙΣ›ΕΛΛΑΔΑ›Τώρα και στην Ακρόπολη ο «Ρουβίκωνας»\nΤώρα και στην Ακρόπολη ο «Ρουβίκωνας»\n14 Ιούν, 2018 - 16:27\nΠαρέμβαση στον ιερό λόφο της Ακρόπολης πραγματοποίησε η αναρχική συλλογικότητα «Ρουβίκωνας».\nΤα μέλη του «Ρουβίκωνα» άπλωσαν πανό μπροστά στον Παρθενώνα υπέρ του εκτελεστή της «17 Νοέμβρη» Δημήτρη Κουφοντίνα.\nΣε κείμενο που ανήρτησε σε σελίδα του αντιεξουσιαστικού χώρου ο Ρουβίκωνας, αιτιολογεί την ενέργειά του αυτή λέγοντας ότι «Επιλέξαμε να σηκώσουμε πανό αλληλεγγύης στο Δ. Κουφοντίνα μπροστά στον Παρθενώνα. Ως ένα καλό σημείο για να απευθυνθούμε στον κόσμο που έχει έρθει εδώ ως τουρίστας και επιλέγει να αντιλαμβάνεται τι συμβαίνει στον τόπο που διασκεδάζει, ή τον κόσμο που έστω, δεν έχει αφήσει την κρίση του στο ξενοδοχείο».\nΕντύπωση πάντως προκάλεσε το υστερόγραφο στο οποίο τα μέλη του Ρουβίκωνα με "καυστική" διάθεση σχολιάζουν «Επειδή φανταζόμαστε τι πρόκειται να ακούσουμε για αυτή μας την παρέμβαση ξεκαθαρίζουμε πως ούτε τρυκάκια, ούτε καν προκηρύξεις δεν μοιράζαμε στον χώρο».\nΟλόκληρο το κείμενο του Ρουβίκωνα\nΜυτιλήνη: Κάτω από 8.000 ο αριθμός όσων διαμένουν στο προσωρινό ΚΥΤ του Καρά Τεπέ\n5 Οκτ, 2020 - 19:46


Μιά μπαμπεσιά θελήσαν - Στίχοι & Τραγούδια - Ρεμπέτικο Φόρουμ\nΜιά μπαμπεσιά θελήσαν\nmrmortis21 Μάϊος 5, 2016, 11:41μμ #1\nΣτο συγκεκριμένο τραγούδι του Περιστέρη δυσκολεύομαι να βγάλω άκρη με τούς στίχους σε όλα τα τετράστιχα με εξαίρεση ίσως το πρώτο.\nΑν μπορεί να βοηθήσει κάποιος να αναρτήσει όλους τούς στίχους του τραγουδιού θα το εκτιμούσα\npikinos (Πίκινος) Μάϊος 6, 2016, 12:11πμ #2\nΑκούω τα εξής:\nΜε μπαμπεσ(ι)ά με πιάσανε αμάν-αμάν\nκι άδικα με δικάσανε.\nΓιατ’ έκανα παρέα\nλαθρεμπόρους στον Περαία.\nΟ ‘σαγγελέας μ’ έκαψε αμάν-αμάν\nκαι στα τεφτέρια μ’ έγραψε.\nKαι βγήκε ο λογαριασμός\nφυλάκιση κ’ εκτοπισμός.\n«Πάρτονε!», λέει «και ντουγρού!» αμάν-αμάν\n«Πέντε χρονάκια στου Συγγρού!»\n«Και άλλα τρία στην Ανάφη\nτον λαθρέμπορα, να μάθει!»\nΈνορκοι μου τη σκάσατε αμάν-αμάν\nαλλά τον κόπο χάσατε.\nΓιατ’ είμαστε μαγκιώροι\nόλ’ εμείς oι λαθρεμπόροι.\nliga_rosa (Νίκος Σαρηγιάννης) Μάϊος 6, 2016, 2:34πμ #3\nΑυτό εννοεί ο Κώστας.\nΔυστυχώς στο ταμπλετ δεν ακούγεται τίποτα για να βοηθήσω…\npikinos (Πίκινος) Μάϊος 6, 2016, 9:25πμ #4\nΣυγγνώμη, παρανόησα. Ακούω τα εξής:\nΜια μπαμπεσιά γυρέψανε\nπροχθές να μου σκαρώσουν\nκαι τη βουβή(*) για χάρη σου\nνα μου την εκαρφώσουν.(δις)\nΜα μόλις εμετρήθηκα\nκαι μπήκα μες στα ούλα\nκι αντάμικα ξηγήθηκα\nγια σένανε βρε Κούλα.(δις)\nΚαι έχε το υπόψη(ν) σου\nμανούρι και κανέλλα\nνα μου ξηγιέσαι τίμια\nμή κάνω καμμιά τρέλλα. (δις)\nΚαι γίνουνε καλέσματα ( ; )\nκαι κλάφτε τότε άδικα\nεσύ και η μαμά σου. (δις)\nβουβή(*) = από τα συμφραζόμενα, μάλλον το μαχαίρι\nalko101 Μάϊος 6, 2016, 10:21πμ #5\nΌπως τα λέει ο Πίκινος με τη διαφορά ότι εγώ ακούω :\n“Και γίνουνε χαλάσματα εκεί στη γειτονιά σου”\nΕπίσης να πούμε ότι “η βουβή” είναι όντως το μαχαίρι (και μάλιστα δίκοπο), σε αντίθεση με το πιστόλι που κάνει κρότο, κάτι που επισημαίνει επίσης και ο Πάνος Σαββόπουλος εδώ.\npikinos (Πίκινος) Μάϊος 6, 2016, 10:52πμ #6\n“Και γίνουνε χαλάσματα εκεί στη γειτονιά σου”.\nΈτσι γειά σου, σωστός! Γι αυτό έβαλα και τα ερωτηματικά.\nkoutroufi Μάϊος 6, 2016, 2:28μμ #7\nΩραίο! Και λιγοακουσμένο όπως φαίνεται από τα λίγα χτυπήματα σε σχέση με τη χρονολογία ανάρτησης.\nΚαι εγώ “μανούρι και κανέλλα” ακούω. Αλλά τι να σημαίνουν άραγε;\npikinos (Πίκινος) Μάϊος 6, 2016, 3:31μμ #8\nΠροφανώς της εφιστά προσοχή: “Μαζί μου θα την περνάς ζάχαρη κι όλα θα τάχεις…αλλά κοίτα νάσαι φρόνιμη!”\nmrmortis21 Μάϊος 6, 2016, 4:41μμ #9\nΣάς ευχαριστώ πολύ όλους, ευτυχώς το έπιασε αμέσως ο Νίκος ποιό τραγούδι ήθελα… :088:\nkoutroufi Μάϊος 6, 2016, 10:38μμ #10\nΝαι, θα ταίριαζε. Δεν την έχω ξανακούσει την έκφραση. Υπάρχει άραγε πουθενά αλλού ή βρίσκεται μόνο στο τραγούδι αυτό; Τέλος πάντων, μπορεί κάτι να βρεθεί κάποτες…\nicetelli (babis) Μάϊος 6, 2016, 10:54μμ #11\nΑν δοκιμάσεις αναζήτηση στο ίντερνετ, μόνο συνταγές θα βρεις…\nkoutroufi Μάϊος 6, 2016, 11:41μμ #12\nΝΑΙ! βρήκα αυτό: “Pancakes με ρικότα από τον Άκη. Σερβίρεται τα πιο υπέροχα pancakes με marple syrup και καρύδια ή μέλι, μανούρι και κανέλα ή με φέτες μπείκον και αυγά.”\nΕνδεχομένως αυτό θα είχε υπόψη του ο στιχουργός του τραγουδιού.\nAnyway, Μην το σαχλαμαρίζω άλλο…\npikinos (Πίκινος) Μάϊος 7, 2016, 12:43πμ #13\nΔε πιστεύω νάναι παροιμιώδης έκφραση. Έπειτα, δεν έχουμε και κανα στιχουργικό αριστούργημα…έτσι τους έβγαινε η ομοιοκαταληξία, έτσι το περάσανε, αυθόρμητα. Το νόημα τους ένοιαζε.\npepe Μάϊος 7, 2016, 1:35πμ #14\nΟύτε εγώ έχω ακούσει την έκφραση, ή οτιδήποτε κάπως παραπλήσιο. Και αφενός μεν, συμφωνώ με τον Πίκινο ότι οι στίχοι είναι πρόχειροι. (Αντίθετα από τη μουσική που είναι πολύ ψαγμένη - μου φαίνεται ότι πρέπει να είναι από τα πολύ δύσκολα τραγούδια για τραγουδιστή, πόσο μάλλον που είναι ένα «απλό» χασάπικο και όχι αμανές ή άλλο είδος που παραδοσιακά να είναι απαιτητικό.) Αυτό φαίνεται λ.χ. και στην ασύντακτη δεύτερη στροφή: μα μόλις εμετρήθηκα, και μπήκα μες στα ούλα, κι αντάμικα ξηγήθηκα, τότε …τι; (Ένα από τα δύο «και» περισσεύει. Το νόημα θα έρρεε πολύ φυσικότερα αν έλειπε το ένα ή το άλλο, και το μέτρο θα παρέμενε σωστό, αλλά το άφησαν έτσι επειδή μάλλον δεν τους ένοιαζε.)\nΠαρά ταύτα δεν πείθομαι σχετικά με το μανούρι και την κανέλα. Δε χωράει αμφιβολία ότι αυτό λέει ο Ρούκουνας - οι στίχοι είναι ακριβώς όπως τους κατέγραψε ο Πίκινος + τη διόρθωση για τα χαλάσματα, και δε χωράει επίσης αμφιβολία ότι δε βγάζουμε ξεκάθαρο νόημα από τον εν λόγω στίχο. Το να πούμε «γράψανε μια σαχλαμάρα για να βγει ο στίχος» είναι μια εύκολη λύση. Συνήθως προτιμώ να μη δέχομαι αυτή τη λύση όταν υπάρχει η παραμικρή υπόνοια κάποιας καλύτερης. Καλύτερες λύσεις μπορεί να είναι:\nα) Να διορθώσουμε τυχόν παράκουσμά μας: κλασικό παράδειγμα «και γίνε κι άντρο φύλλο φόρα» > «ελλενικιά τροπιλλοφόρα». Εδώ όμως δε νομίζω ότι παίζει κάτι τέτοιο.\nβ) Να διορθώσουμε (έστω νοερά) τυχόν σαρδάμ του τραγουδιστή. Θέλει φαντασία και έμπνευση. Μέχρι εκεί που φτάνει η δικιά μου φαντασία και έμπνευση, δεν μπορώ να βρω κάτι. Πιστεύω ότι ήθελε να πει αυτό που είπε και που ακούμε.\nγ) Να υπάρχει κάποιο νόημα, έστω κι αν μας διαφεύγει. Εδώ είναι όλο το ζήτημα. Πιο πιθανό μου φαίνεται να υπάρχει μια έκφραση που δεν έχω ξανακούσει (κάθε μέρα ακούω εκφράσεις και παροιμίες που αγνοούσα αλλά που είναι παμπάλαιες, άλλες να λέγονται ακόμη και άλλες ξεχασμένες που διασώζονται σε κάποιο κείμενο), παρά ένας στιχουργός, έστω και βιαστικός, να πετάξει μια κουβέντα τόσο κραυγαλέα άσχετη όσο φαίνεται η συγκεκριμένη σε κάποιον που την αγνοεί, όπως εγώ.\nΚαταλήγω λοιπόν ότι πιθανότερο βρίσκω το ενδεχόμενο να υπάρχει τέτοια έκφραση, και απλώς να μην την ξέρουμε όσοι γράψαμε μέχρι τώρα στο θέμα. Προτείνω να μπει στο Γλωσσάρι ως άρθρο προς διερεύνηση.\nneapoliotis Μάϊος 7, 2016, 10:09πμ #15\nΜην ψάχνουμε να βρούμε τον Όμηρο και τον Σαιξπηρ στα τραγουδια αυτά.Αλλιως σκέφτονταν οι ανθρωποι αυτοί τοτες .Ενα και ένα κάνουν δύο.Δεν έκρυβαν τίποτα πίσω απο τα λόγια τους.\nΜανούρι και κανέλλα .Πράματα εκλεκτά και τα δύο.Ετσι την ονομάζει ο ποιητής την κοπελιά του,που για την πάρτη της ειναι αποφασισμένος για ολα!!!\nnikos_politis (Νίκος Πολίτης) Μάϊος 7, 2016, 11:07πμ #16\nΒεβαίως και οι στίχοι των ρεμπέτικων και των σμυρναίικων δεν είναι ούτε Όμηρος, ούτε Σέξπιρ, ούτε Παλαμάς ούτε Σεφέρης, με σχετικά πολύ λίγες εξαιρέσεις. Όσο για τη σημασία των δύο υλικών (μανούρι και κανέλα), εγώ έχω από καιρό αποδεχτεί ότι, αφού δεν έχει γίνει σχετική έρευνα κάποιες δεκαετίες πριν, που ζούσαν ακόμα κάποιοι που πρόλαβαν την εποχή της πρώιμης δισκογραφίας, δεν έχει κανένα νόημα να υποθέτουμε σήμερα ό,τι βρίσκει ο καθένας μας λογικότερο. Διατρέχουμε ένα πολύ μεγάλο κίνδυνο να παρερμηνεύσουμε εκείνο που πράγματι είχε στο μυαλό του ο τότε στιχοπλόκος, επειδή η λογική μας στηρίζεται στη σημερινή εποχή και όχι στην τοτινή.\npikinos (Πίκινος) Μάϊος 7, 2016, 3:37μμ #17\nΕνα και ένα κάνουν δύο.Δεν έκρυβαν τίποτα πίσω απο τα λόγια τους.\nΜανούρι και κανέλλα .Πράματα εκλεκτά και τα δύο.\nΈτσι γειά σου ρε Κώτσο (κι άλλωστε, ποιός είχε τα φράγκα για μανούρια και κανέλλες στη φτωχολογιά του '30;)! Έλα όμως που το 1+1 δεν είναι αυτονόητο!\nΥΓ Δόξα τον Γιαραμπή, η ζωή μου τάφερε έτσι που δεν έκανα μόνο στα βιβλία, μα 20 και πλέον χρόνια στους δρόμους! Δόξα τον Γιαραμπή!\nsystem (system) Ανακινήθηκε αυτόματα από το σύστημα Απρίλιος 5, 2022, 10:42μμ #18


Εάν και εσύ έχεις συνειδητοποιήσει πως τα social media σου τρώνε τον ελεύθερο (αλλά και μη) σου χρόνο τότε μάλλον ήρθε η ώρα για μια γενναία αλλαγή. Και ποια είναι αυτή;\nΊσως η πιο πολυχρησιμοποιημένη εφαρμογή στο κινητό του καθενός. Το Facebook εδώ και πολλά χρόνια έχει καταφέρει να μας μαθαίνει τα νέα στη μόδα και στις εξελίξεις αλλά και να μας κρατάει ενήμερους για τις ζωές των φίλων μας.\nΑυτό που πολλές φορές δεν υπολογίζουμε είναι η αρνητική επίδραση στη μπαταρία του κινητού μας. Σου προτείνουμε να διαγράψεις αυτή την εφαρμογή και να είσαι σίγουρη ότι ο ελεύθερος σου χρόνος θα αυξηθεί.\nΜια ατελείωτη πηγή διασκέδασης και χρόνου μπροστά στην οθόνη μάλλον ήρθε η ώρα να τελειώσει. Μπορεί να έχεις την ανάγκη να ενημερώνεις τους φίλους σου ανά πάσα στιγμή που βρίσκεσαι και τι κάνεις αλλά καλό θα ήταν να το ξανασκεφτείς.\nΗ υπερβολική έκθεση της προσωπική σου ζωής μπορεί πολλές φορές να στραφεί εναντίον σου. Μην ξεχνάς ότι πολλές φορές μέσα από τέτοιες εφαρμογές καταλήγουμε να συγκρίνουμε τη ζωή μας με αυτή των άλλων. Μην κάνεις αυτό το λάθος.\nΉ αλλιώς η εφαρμογή που αγαπάμε να μισούμε. Όλοι μας. Εδώ συνήθως περνάμε όλοι μας τις ώρες που χαλαρώνουμε αλλά και τις ώρες που θέλουμε ξεφύγουμε από τις υποχρεώσεις μας.\nΜια έρευνα απέδειξε πως οι χρήστες του instagram καταλήγουν πολλές φορές με καταθλιπτικές τάσεις. Αν, λοιπόν είσαι έτοιμη να βγάλεις έστω για λίγο καιρό από τη ζωή σου αυτή την εφαρμογή, εμείς σου εγγυόμαστε ότι θα δεις διαφορές. Που; Παντού!\nΜια ακόμη εφαρμογή κοινωνικής δικτύωσης που τρώει χρόνο από τη ζωή σου αλλά και από τη μπαταρία του κινητού σου, είναι το αγαπημένο μας Twitter. Εδώ μπορεί κανείς να συζητήσει αλλά και να διαφωνήσει για τα πάντα.\nΤο να μένεις ενημερωμένη για την επικαιρότητα παρόλα αυτά, δε σημαίνει να φτάσεις σε σημείο να μη χάνεις ούτε ένα τουίτ. Αυτό είναι κάτι που σίγουρα πρέπει να προσέξεις.


Τα κόμικς, ο Μαρκ Τουέιν και ο φεμινισμός - ODEM.GR\nHome ΓΕΛΟΙΟΤΗΤΑ Τα κόμικς, ο Μαρκ Τουέιν και ο φεμινισμός\nΓΕΛΟΙΟΤΗΤΑ ΤΟ ΑΝΤΡΙΚΟ ΒΙΩΜΑ 29 Μαρτίου 2021\nΕίναι όμως ώρα να θυμηθούμε γιατί ο φεμινισμός έχει καταστρέψει την βιομηχανία των κόμικς. Ο Μαρκ Τουέιν είχε πει “η πραγματικότητα είναι πιο περίεργη από το μυθιστόρημα. Και αυτό επειδή το μυθιστόρημα υποχρεωτικά βασίζεται σε ρεαλιστικές πιθανότητες. Η πραγματικότητα δεν έχει καμία τέτοια υποχρέωση”. Με λίγα λόγια όταν η Κάρυ Μπράντσο συναντά τυχαία τον παλιό της εραστή σε ένα παζάρι του Άμπου Ντάμπι στο Sex & the City ο θεατής γελάει επειδή το σενάριο του φαίνεται υπερβολικό. “Ποιες είναι οι πιθανότητες”; Και άρα το αποτέλεσμα δεν γίνεται πιστευτό από αυτόν. Επειδή δεν είναι ρεαλιστικό.\nΗ ζωή όμως δεν δουλεύει έτσι.\nΕπειδή δεν διέπεται από ρεαλιστικές πιθανότητες αλλά απλά από πιθανότητες. Εάν ο ίδιος θεατής λίγα χρόνια μετά συναντήσει την πρώην του τυχαία σε μια χώρα θα πει λίγο μετά “είδες πως τα φέρνει η ζωή”; Ο εγκέφαλος μας μεταφράζει την τέχνη, τα ιδεολογήματα, τις θρησκείες, τις ανθρώπινες συμπεριφορές και την ίδια ακόμα την καθημερινότητα μέσα από φίλτρα περιστάσεων και πιθανοτήτων. Είναι ο τρόπος μας να παραμένουμε λογικοί και να πλοηγούμαστε στην ατελείωτη θάλασσα χάους που διέπει την ανθρώπινη ύπαρξη και το σύμπαν που μας περιβάλλει.\nΕδώ και χρόνια, αφότου ο φεμινισμός εισέβαλε στα κόμικς, τον κινηματογράφο και την τέχνη γενικά, έχουμε βομβαρδιστεί με μια κουλτούρα του αρκείς. Αρκείς όπως είσαι. Δεν χρειάζεται να είσαι τίποτα άλλο πέρα από αυτό που είσαι. Αυτό που είσαι είναι αρκετό. Αγάπα αυτό που είσαι. Και φυσικά όλα αυτά έχουν μια δόση αλήθειας όπως εξάλλου και οι περισσότερες πλάνες. Δεν είναι όμως αλήθεια. Για παράδειγμα βλέπουμε πλέον πολλούς χοντρούς σούπερ ήρωες και ηρωίδες. Να πετάνε, να πολεμάνε, να τρέχουν και να κάνουν άθλους με τα σώματα τους. Αυτό όμως είναι ψέμα. Το κόμικ δεν βασίζεται σε ρεαλιστικές πιθανότητες για να γίνει πιστευτό. Το φανταστικό σύμπαν πάνω στο οποίο οι ήρωες αυτοί κατοικούν μπορεί να διέπεται από άλλους κανόνες, μπορεί εκεί οι άνθρωποι να έχουν σούπερ δύναμη και να τρέχουν γρηγορότερα από τον άνεμο, όμως οι ρεαλιστικές πιθανότητες που κάνουν το σύμπαν αυτό πιστευτό οφείλουν να συνεχίζουν να υπάρχουν.\nΟι σούπερ ήρωες πρέπει για παράδειγμα να είναι γυμνασμένοι.\nΓια την ακρίβεια όσοι άνθρωποι δουλεύουν σε πόστα τα οποία απαιτούν εξαιρετική σωματική διάπλαση και αντοχή πρέπει να είναι γυμνασμένοι. Οι ευτραφείς σούπερ ήρωες δεν είναι απλά πιστευτοί. Τα κόμικς συνήθιζαν να μας οπλίζουν με ελπίδα, αρετές και ηθικές πυξίδες που μας προετοίμαζαν για τις δυσκολίες της ζωής. Μέσα από τους X-Men για παράδειγμα μάθαμε για την διαφορετικότητα, την προσπάθεια του να ανήκεις με τις σωστές προϋποθέσεις και τις δυσκολίες που εμπεριέχει ο αγώνας για ένα καλύτερο αύριο. Μάθαμε να αγωνιζόμαστε, να τρώμε τα μούτρα μας, να σηκωνόμαστε, να μαθαίνουμε από τα λάθη μας και να συνεχίζουμε. Μάθαμε να ελπίζουμε. Γιατί αυτή είναι η ζωή. Άδικη, δύσκολη και διάσπαρτη με άκαρπες προσπάθειες και αγώνες και όνειρα που δεν οδηγούν σχεδόν ποτέ πουθενά. Ο φεμινισμός όμως σιγουρεύτηκε πως τα κόμικς πλέον δεν μας οπλίζουν για την ζωή.\nΑντιθέτως την παρουσιάζουν εύκολη. Όλοι μπορούν να κάνουν τα πάντα, αρκεί να το θέλουν. Δεν χρειάζεται να προσπαθήσουν, αρκεί να είναι αυτό που είναι. Δεν χρειάζεται να γίνουν αρεστοί, αρκεί να αγαπάνε τον εαυτό τους και μόνο. Είναι όμως οι άνθρωποι και οι σούπερ ήρωες που αγωνίζονται, αφιερώνουν χρόνο και ενέργεια για να αγγίξουν την τελειότητα. Δεν αρκεί να θέλεις να γίνεις γιατρός, πόσο μάλλον ένας καλός γιατρός. Το πρότυπο του χοντρού σούπερ ήρωα μπορεί να φαντάζει συμπεριληπτικό αλλά όπως όλη η φεμινιστική προπαγάνδα είναι κούφιο και δεν έχει κάτι να προσφέρει. Σου λέει ψέματα. Το ανθρώπινο είδος εξελίχθηκε και έφτασε σε αυτό το σημείο επειδή πάντα κυνηγούσε την τελειότητα.\nΚαμία μετριότητα δεν ανακάλυψε ποτέ τίποτα.\nΕάν η ανθρωπότητα αρκούνταν στην μετριότητα και απλά “αγαπούσε τον εαυτό της” θα είμασταν ακόμα κολλημένοι σε έναν σκοτεινό μεσαίωνα, τεχνολογικά και πολιτισμικά ζοφερό. Η σκληρή δουλειά, η προσπάθεια για το καλύτερο, η υπέρβαση των δυνατοτήτων μας, είναι ο τρόπος με τον οποίο εξελιχθήκαμε. Εάν ο Αλέξανδρος Φλέμινγκ αρκούνταν σε αυτό που ήταν δεν θα είχαμε την πενικιλίνη. Εάν ο Νίκολα Τέσλα, φίλος του Μαρκ Τουέιν, αρκούνταν σε αυτό που απλά ήταν δεν θα είχαμε ηλεκτρικό ρεύμα, φωτογραφίες και το ίντερνετ. Εαν ο Άλαν Τούρινγκ αγαπούσε απλά τον εαυτό του δεν θα είχαμε νικήσει τον Β Παγκόσμιο πόλεμο και δεν θα είχαμε ηλεκτρονικούς υπολογιστές. Αφότου εισέβαλε στα κόμικς ο φεμινισμός μας εξηγεί πως η σούπερ ηρωίδα δεν χρειάζεται να κάνει απολύτως τίποτα για να είναι ηρωίδα. Μπορεί να είναι ολυμπιονίκης χωρίς καν να αθλείται.\nΧρειάζεται απλά να γίνει αποδεκτή, οι δυνάμεις της να της χαριστούν και να πολεμήσει τις υποτιθέμενες πατριαρχικές προκαταλήψεις. Το κακό αλλάζει μορφή. Δεν είναι τριγύρω μας σε ξεχωριστούς διαβολικούς και ανήθικους ανθρώπους. Είναι παντού τριγύρω μας υπό την μορφή της φεμινιστικής ιδεοληψίας. Αυτό φυσικά δεν σημαίνει πως δεν υπάρχουν χοντρές ηρωίδες που είναι εξαιρετικά γραμμένες και που κέρδισαν την καρδιά μας. Για παράδειγμα η Gertrude Yorkes από τους Runaways ήταν μια τροφαντή ηρωίδα που έλεγχε έναν δεινόσαυρο. Πέρα του ότι ήταν ένας υπέροχα σχεδιασμένος χαρακτήρας η Gertrude ήταν η κυνική φωνή της παρέας, ήταν θαρραλέα, πιστή και έτοιμη να θυσιάσει την ζωή της για τους φίλους της.\nΠράγμα το οποίο και έκανε.\nΉταν όμως ο δεινόσαυρος της Gertrude που μάχονταν για αυτήν. Δεν την βλέπαμε να πηδάει από κτήρια και να πολεμάει σώμα με σώμα για ώρα εχθρούς χωρίς να λαχανιάζει. Και δεν ήταν η μόνη. Από πάντα υπήρχαν χοντροί ήρωες, ηρωίδες και κακοί στα κόμιξ, απλά είχαν περιορισμούς λόγο της σωματικής τους διάπλασης ή ήταν έτσι σχεδιασμένοι ώστε οι δυνάμεις τους να είναι συνδεδεμένες με αυτήν. Η Karma των New Mutants κατέληξε υπέρβαρη και καταθλιπτική όταν την κατέλαβε ο Shadow King. Κατά την διάρκεια της ιστορίας Asgardian Wars, η Karma βρίσκεται μόνη της σε μια έρημο και αναγκάζεται για να προστατέψει ένα μικρό κορίτσι να επιβιώσει μέρα με την ημέρα για μήνες, χάνοντας το βάρος της και ξανακερδίζοντας την αυτοπεποίθηση της, την ελπίδα της και την ενεργή θέση της στην ομάδα.\nΤα κόμικς λειτουργούσαν ως ηθικές πυξίδες που μας προετοίμαζαν για την ζωή δείχνοντας μας τις ρεαλιστικές πιθανότητες μέσα σε έναν φανταστικό κόσμο. Πλέον ενοχοποιούν την προσπάθεια και λατρεύουν την μετριότητα. Φροντίζοντας να πείσουν πως αρκεί να “πιστεύεις” και πως δεν χρειάζεται να αλλάξεις τον εαυτό σου για να αλλάξεις τον κόσμο, μέσα από την αποδοχή μιας κούφιας φεμινιστικής θεώρησης που αναπροσδιορίζει την πραγματικότητα και αντικαθιστά την προσπάθεια για τελειότητα με σφαλερές ιδεοληψίες.


Με ποιο τρόπο τα κατοικίδια μπορούν να μας αγχώσουν\nΣε αντίθεση με τη δημοφιλή πεποίθηση ότι τα κατοικίδια ζώα μάς βοηθούν να χαλαρώσουμε, το 34% μιας βρετανικής έρευνας που αφορούσε ιδιοκτήτες γάτας ή σκύλου δήλωσε ότι τα καμώματα των ζώων τους αφήνει με ένα αίσθημα άγχους.\nΗ έρευνα αφορούσε 1.000 ιδιοκτήτες κατοικίδιων ζώων από όλο το Ηνωμένο Βασίλειο και διαπίστωσε ότι το 54% χάνει τακτικά μέχρι 1,5 ώρα ύπνο από τα νιαουρίσματα, τα γαυγίσματα, κλπ. Το με 47% ανέφερε ότι αυτό ήταν ένα «κοινό πρόβλημα».\nΜια άλλη αιτία που συντόμευε τον ύπνο ήταν το ξύσιμο στην πόρτα του υπνοδωματίου. Το 28% ανέφερε ότι το κατοικίδιό τους το κάνει αυτό τακτικά προσπαθώντας να τους αγκαλιάσει ή να ζητιανέψει φαγητό.\nΤο 22% δήλωσε ότι συχνά ξυπνάει όταν η γάτα ή ο σκύλος πηδάει πάνω στο κρεβάτι τους στη μέση της νύχτας.\nΤέλος, ένα 3% είπε ότι κάποια φορά ξύπνησαν από το δάγκωμα του ζώου τους.\nΑνάμεσα στις διάφορες ενοχλητικές συμπεριφορές των κατοικίδιων είναι το ξύσιμο γύρω από το καλάθι απορριμάτων, γύρω από το σαλόνι ή ακόμη και στα πρόσωπά των αφεντικών τους καθώς κοιμόντουσαν.\nΤέλος, αξίζει να σημειωθεί το αποτέλεσμα μιας άλλης βρετανικής έρευνας που βρήκε ότι τα αγαπημένα μας τετράποδα μπορεί να μάς χαλάσουν την σεξουαλική ζωή. Σ’ αυτή την έρευνα, οι συμμετέχοντες που απάντησαν ότι κάνουν λιγότερο σεξ σε σχέση με το παρελθόν, ανέφεραν ότι ο κυριότερος λόγος γι’ αυτό είναι η οικονομική δυσπραγία και η αμέσως επόμενη αιτία ότι μοιράζονται το κρεβάτι με τα κατοικίδια.


"Ηλεκτρονικό κουδούνι" για γυμνάσια και λύκεια από σήμερα - Πώς... | Ελλάδα Ειδήσεις\n"Ηλεκτρονικό κουδούνι" για γυμνάσια και λύκεια από σήμερα - Πώς μετακινούνται δάσκαλοι και μαθητές στα δημοτικά\n"Ηλεκτρονικό κουδούνι" για γυμνάσια και λύκεια. Πως θα γίνεται η μετακίνηση για την πρωτοβάθμια εκπαίδευση και τα σχολεία Ειδικής Αγωγής και Εκπαίδευσης.\nΓΡΑΦΕΙ: THETOC TEAM published 09 Νοε. 20 (07:49)\nLockdown: Τι ισχύει στις πτήσεις εσωτερικού και εξωτερικού από αύριο Δευτέρα 9 Νοεμβρίου 2020\nΗ πρόβλεψη για την μετακίνηση\nΥΠΟΥΡΓΟΣ ΥΓΕΙΑΣ 16&nbspΙουν&nbsp2022 |&nbsp10:22\nΠροειδοποίηση Πλεύρη: Αναμένουμε θερινό κύμα κορονοϊού - "Ανούσια τα περιοριστικά μέτρα λόγω της μεταδοτικότητας"\nΘερινό κύμα κορονοϊού δείχνουν τα προγνωστικά μοντέλα που τρέχουν οι ειδικοί, όπως τόνισε ο υπουργός Υγείας, Θάνος Πλεύρης.\nΣΧΟΛΙΚΟ ΥΛΙΚΟ 09&nbspΙουν&nbsp2022 |&nbsp14:43\nΠαρέμβαση Μαξίμου σε δημοτικό σχολείο στον Λούρο Πρέβεζας: Του έστειλαν υπολογιστές, προτζέκτορες και φωτοτυπικό\nΤο πρωθυπουργικό γραφείο απέστειλε υπολογιστές, προτζέκτορες και φωτοτυπικό σε δημοτικό σχολείο στον Λούρο Πρέβεζας.\nΑΝΑΚΟΙΝΩΣΕΙΣ 08&nbspΙουν&nbsp2022 |&nbsp11:33\nΜητσοτάκης: Επεκτείνεται έως τις 6 το απόγευμα η λειτουργία δημοτικών σχολείων και παιδικών σταθμών\nΣτην τελική ευθεία βρίσκονται η επέκταση του ωραρίου των παιδικών σταθμών και των δημοτικών έως τις έξι το απόγευμα. Ανακοινώσεις Μητσοτάκη.\nΥΠΟΥΡΓΟΣ ΕΣΩΤΕΡΙΚΩΝ 07&nbspΙουν&nbsp2022 |&nbsp09:56\nΌσον αφορά το μείζον θέμα της ακρίβειας, ο Υπουργός Εσωτερικών είπε ότι η κυβέρνηση θα λάβει μέτρα ανάλογα με τις δημοσιονομικές δυνατότητες.\nΑΝΑ ΕΠΙΣΤΗΜΟΝΙΚΟ ΠΕΔΙΟ 01&nbspΙουν&nbsp2022 |&nbsp10:50\nΠανελλήνιες 2022: Ποιοι βαθμοί σε Αρχαία, Ιστορία, Χημεία και Μαθηματικά κρίνουν την επιτυχία - Ανάλυση Στρατηγάκη\nΟ Σ. Στρατηγάκης εξηγεί με ποιους βαθμούς στις Πανελλήνιες 2022 οι υποψήφιοι μπορούν να πετύχουν την εισαγωγή τους στα πανεπιστήμια.


Παρθενική νίκη για τον ΝΟΧ επί του Παναθηναϊκού - Ισοπαλία η ΠΕΚΕΒ με τον Ηλυσιακό - Patrida TV\nΤην πρώτη του νίκη στο 36ο πρωτάθλημα υδατοσφαίρισης της Α1 Ανδρών πέτυχε το απόγευμα του Σαββάτου (11/12) ο ΝΟ Χίου. Η ομάδα του Γιώργου Ντόσκα επικράτησε με 8-7 του Παναθηναϊκού στο Ιωνικό κολυμβητήριο , στο πλαίσιο της 9ης αγωνιστικής του Β’ Ομίλου της Α’ φάσης της διοργάνωσης.\nΟ ΝΟΧ έφτασε τους 4 βαθμούς, δύο πλέον πίσω από τους πράσινους. Ο ΝΟ Χίου, σαφώς βελτιωμένος, κατάφερε να εξουδετερώσει τα ατού του Παναθηναϊκού και να επιβάλει τον ρυθμό του από το δεύτερο οκτάλεπτο. Προηγήθηκε με 5-2, 7-4 και 8-6 και απλώς οι πράσινοι μείωσαν, στα 32 δευτερόλπετα πριν από τη λήξη, στο τελικό 8-7. Κορυφαίος σκόρερ για τον ΝΟ Χίου ο Γιώργος Κανδιόγλου με 3 γκολ.\nΙσοπαλία για την ΠΕΚΕΒ απέναντι στον Ηλυσιακό\nΗ ΠΕΚΕΒ ανεβάζει στροφές στην πρεμιέρα του δεύτερου γύρου του πρωταθλήματος υδατοσφαίρισης της Α2 Ανδρών.\nΈχοντας ξεκινήσει το πρωτάθλημα χωρίς ουσιαστική προετοιμασία λόγω των εργασιών που κρατούσαν κλειστή την πισίνα φαίνεται ότι αρχίζει να βρίσκει ρυθμό.\nΜε αντίπαλο τον Ηλυσιακό (4ος στην βαθμολογία) στο Ιωνικό κολυμβητήριο, κατάφερε να πάρει την ισοπαλία σε ένα παιχνίδι με πολλά γκολ και από τις δύο ομάδες, με τελικό αποτέλεσμα 15-15! Ήταν ένα παιχνίδι για γερά νεύρα με διακυμάνσεις στο σκορ.\nΗ ΠΕΚΕΒ θα μπορούσε να είχε πάρει το ροζ φύλλο αγώνα αφού στο πρώτο οκτάλεπτο προηγήθηκε με 5-0. Στο τελευταίο οκτάλεπτο τα 2 λάθη από την πλευρά της και τα δύο λάθος σφυρίγματα από τους διαιτητές έφεραν το παιχνίδι στην ισοπαλία.\nΟκτάλεπτα: 5-0, 4-7, 3-3, 3-5\nΠροηγούμενο άρθροΧειροτονήθηκαν αναγνώστες 6 παιδιά στον Άγιο Σπυρίδωνα Νερομύλων\nΕπόμενο άρθροΠέρασε από την Ιστιαία και έσπασε το ρόδι ο ΦΟΒ – Ήττα για τον ΒΑΟΛ από τον Μίλωνα


Hokkaido Nippon-Ham Fighters Hanshin Tigers ζωντανά αποτελέσματα, livescore και live streaming - SofaScore\nHokkaido Nippon-Ham Fighters - Hanshin Tigers Ζωντανά αποτελέσματα, livescore και live streaming\nHokkaido Nippon-Ham Fighters Hanshin Tigers ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 14.6.2018. και ώρα 09:00 UTC ώρα στο Pro Yakyu - Npb, Regular Season - Japan. Στο SofaScore ζωντανά αποτελέσματα μπορείτε να βρείτε όλα Hokkaido Nippon-Ham Fighters εναντίον Hanshin Tigers τα προηγούμενα αποτελέσματα με τους H2H αγώνες. Οι σύνδεσμοι Hokkaido Nippon-Ham Fighters εναντίον Hanshin Tigers με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις Hokkaido Nippon-Ham Fighters εναντίον Hanshin Tigers ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 70.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον μπέιζμπολ αγώνα Hokkaido Nippon-Ham Fighters Hanshin Tigers στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία μπέιζμπολ ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε Hokkaido Nippon-Ham Fighters Hanshin Tigers live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 70000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε Hokkaido Nippon-Ham Fighters Hanshin Tigers ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


Η αλληλεγγύη στα κινήματα της πόλης είναι υπόθεση όλων μας!\nΑρχική Σελίδα » Αλληλεγγύη » Η αλληλεγγύη στα κινήματα της πόλης είναι υπόθεση όλων μας!\nαπό Rosa Nera|δημοσιευμένο 26 Φεβρουαρίου, 2013\nΤην Παρασκευή 1 Μάρτη στις 11 το πρωί, καλούνται για προανάκριση στην Ασφάλεια Χανίων 9 άνθρωποι των κινημάτων και των σωματείων της πόλης. Οι 9 καλούνται στην ασφάλεια, με πολιτική βούληση της κυβέρνησης των αφεντικών και των ντόπιων κολαούζων της, για την κατάληψη της αντιπεριφέρειας το Φλεβάρη του 2011.\nΗ κατάληψη έγινε ενάντια στα μέτρα υποτίμησης της ζωής και της εργασίας μας, και ήταν από τις πιο μαζικές κινητοποιήσεις που γνώρισαν τα Χανιά τα τελευταία χρόνια. Οι διώξεις είναι μαγειρεμένες με καταθέσεις από ψευδομάρτυρες της ασφάλειας Χανίων, και με εντολές γνωστών παράσιτων της ντόπιας πολιτικής μαφίας, δεξιών και ακροδεξιών βουλευτών και χαφιέδων.\nΕννοείται πως θα είμαστε και εμείς εκεί. Συμμετέχουμε μαζί με τα κινήματα, τη νεολαία, τα πρωτοβάθμια σωματεία, τους φοιτητικούς συλλόγους και κάθε αγωνιζόμενο άνθρωπο στην συγκέντρωση αλληλεγγύης έξω από την ασφάλεια (των αφεντικών) Χανίων.\nΌλες και Όλοι λοιπόν την Παρασκευή 1/3, από τις 10:30 π.μ., στην Ασφάλεια Χανίων , όπου καλούνται οι 9, για προανάκριση.\n-Καμία δίωξη στους 9 για την κατάληψη της περιφέρειας (Φλεβάρης 2012) και στους 11 για την πορεία στην παρέλαση της 28ης Οκτωβρίου του 2011.\nΑν κάποιοι είναι υπόλογοι στην κοινωνία, αυτοί είναι το οι νεοναζί ασφαλίτες / αξιωματικοί της ασφάλειας Χανίων που έχουν βασανίσει και απειλήσει ανθρώπους των κινημάτων (25 Μάρτη 2012).\nΕμπρός να πάρουμε πίσω τις κλεμμένες μας ζωές, αγώνας ταξικός αντιφασιστικός!!\nΠροηγούμενο άρθρο για τη σημερινή συζήτηση (23/2), η ανακοίνωση της terra verde\nΕπόμενο άρθρο Εκδήλωση ενημέρωσης ενάντια μεταλλεία χρυσού, στο εργατικό κέντρο χανίων


Οι μικρές επιχειρήσεις "ψάχνουν οξυγόνο" κάτω από... - Provocateur\nΚαι τα μαγαζιά της γειτονιάς μας έχουν ψυχή και χρειάζονται τη στήριξή μας τις περίεργες μέρες που διανύουμε!\nΧθες, ήταν μια περίεργη μέρα, μιας περίεργης περιόδου, μιας ακόμα πιο περίεργης χρονιάς. Χιλιάδες καταστήματα σε όλη την Ελλάδα, άνοιξαν ξανά, μετά από 2 μήνες σχεδόν καραντίνας. Υπάλληλοι με μάσκες και πλαστικά γάντια μιας χρήσης, τοποθετούσαν ευλαβικά την πραμάτια τους, σε κοινή θέα στις βιτρίνες του. Κι ενώ το lockout, από μόνο του σαν λέξη, δίνει μια ανάσα αισιοδοξίας, διώχνοντας αυτόν τον κόμπο που είχαμε τόσες μέρες στο λαιμό, τα πράγματα δεν ήταν όπως πριν. Λογικό κι αναμενόμενο θα πεις. Εδώ κοτζάμ Τσάρλι Μπρούκερ βγήκε κι είπε πως δεν θα βγάλει άλλο "Black Mirror", γιατί πλέον ζούμε το "Black Mirror", επομένως έχει πιάσει κι εσύ το γενικότερο νόημα. Αυτό που κρατώ από την χθεσινή μέρα, στην "προστατευμένη μου βόλτα", είναι η ελπίδα που ξεπήδησε μέσα από μια στήριξη, που είδα να δίνουν φίλοι και γνωστοί στα μαγαζάκια της γειτονιάς.\nΕυτυχώς, αρκετοί από αυτούς το κάνανε και προ καραντίνας, αλλά μάλλον ο κατ’ οίκον περιορισμός, έδωσε και σε ένα κομμάτι των υπολοίπων το έναυσμα να στηρίξουν και να κινηθούν αλληλέγγυα σε αυτούς, που συναντάνε κάθε μέρα σε μια βόλτα στην πόλη τους. Απόλυτα ποσοστά, δεν έχω και μιλώ για μια μικρή κουκίδα του ελληνικού χάρτη, το λατρεμένο Αιγάλεω. Ωστόσο, τη στιγμή που τα εμπορικά κέντρα παραμένουν κλειστά, μήπως ήρθε η ώρα να στηρίξουμε περισσότερο τα μαγαζιά της γειτονιάς μας; Εν μέσω καραντίνας άλλωστε, τα ψιλικατζίδικα, τα περίπτερα, κρεοπωλεία, ψαράδικα, οι οικογενειακοί φούρνοι, τα μικρά ζαχαροπλαστεία, αλλά κι όσα παντοπωλεία πουλάγανε παραδοσιακά ή βιολογικά προϊόντα και λιχουδιές που λιμπιζόμαστε, άρχισαν να φαίνονται περισσότερο.\nΒλέπεις, όταν όλα τα άλλα καταστήματα ήταν κλειστά κι οι ουρές στα σούπερ μάρκετ, μοιάζουν με αυτές που είχαν τα μπουζουξίδικα Σαββατοκύριακα, επί ΠΑΣΟΚ οι επιλογές δεν ήταν πολλές. Κάποιοι στράφηκαν σε αυτά, ως λύση ανάγκης, άλλοι σαν κίνηση στήριξης κι αλληλοβοήθειας στα μικρά μαγαζιά. Άλλωστε, οι ιδιοκτήτες και υπάλληλοι, πολύ πιο συχνά από ότι φανταζόμαστε είναι φίλοι, συγγενείς, γείτονες, παλιοί συμμαθητές.\nΚατά τη διάρκεια της καραντίνας, έσκασαν μύτη κι αρκετές οικονομικές προβλέψεις, που μέσα στον γενικότερο χαμό και πανικό των ημερών, δεν πήραν την προβολή που περιμέναμε. Μιλούν λοιπόν για πιθανό κλείσιμο μετά την κρίση που έφερε ως συνέπεια της, η πανδημία του COVID-19, 7 από τις 10 μικρές επιχειρήσεις ενδέχεται να κλείσουν, καθώς το ταμείον τους, θα είναι μείον.\nΌσο λοιπόν τρομακτικό η δυστοπικό φαντάζει το άμεσο μέλλον, όπου οι μαθητές της 3ης Λυκείου θα θερμομετρούνται πριν μπουν στην τάξη κι η χρήση μάσκας θα είναι υποχρεωτικοί σε μέσα μεταφοράς και χώρους συνωστισμού, άλλο τόσο μοιάζει κι ένα σενάριο με 100.000 ανθρώπους χωρίς δουλειά και βασικό εισόδημα. Για να το κάνουμε πενηνταράκια που λέει κι ο σοφός Γιώργος Γεωργίου, η στήριξη στα μικρά μαγαζιά μοιάζει πιο σημαντική από ποτέ. Κι αν οι προσφορές σε πολυκαταστήματα κι εμπορικά κέντρα μοιάζουν κολασμένα θελκτικές σαν σοκολατίνα με γέμιση κίντερ μπουένο, η στήριξη ανθρώπων που τζόγαραν τα όνειρα τους, ανοίγοντας το μαγαζάκι που πάντα ονειρεύονταν, αφήνει ίσως και πιο γλυκιά γεύση στο τέλος.\nΧθες, πάντως η μέρα μου ήταν υπέροχη κι η βόλτα χορταστική. Ξεκίνησε με μια στάση στο ντελικατέσεν της γωνίας, που φόρτωσα σαλαμάκι που θα εκτιμούσε ιδιαίτερα ο Βουτσάς, Γραβιέρα από την Αμφιλοχία και κάτι τούμπανες ελιές Καλαμών. Πιο κάτω πήρα από την κυρία Μαρίκα, τη μοδίστρα δυο αγαπημένα μπλουζάκια σένια και στενεμένα όπως ήθελα. Στο επόμενο στενό, παρέλαβα το μπουφανάκι που είχα παραγγείλει ηλεκτρονικά, γιατί δεν ξέρω αν το ξέρετε κυκλοφορεί και μια γρίπη περίεργη ακόμη εκεί έξω.\nΦορτώσα και ψαράκια από το ψαράδικο κοντά στο μετρό και ένιωσα ευλογημένος για το κατάστημα με τα κουζινικά/ είδη δώρων, που μας έσωσε γιατί είχε κι αυγοδάρτη και γαλατιέρα αντικολλητική, γιατί η άλλη αποδήμησε. Στο δισκάδικο, εκεί κοντά στα ΤΕΙ έκανα και την οικονομική παρασπονδία του μήνα, τσιμπώντας 2 βινυλιάκια σε τρομερή τιμή. Οι τσάντες γέμισαν με πράγματα και μαζί χαμόγελα όσων είδα, χαιρέτησα και μοιράστηκα αποτυχημένα αστεία για τον κορονοϊό. Κι είδα κι άλλους που το έκαναν κι ήταν λες και μου έκαναν 2 γερές ενέσεις αισιοδοξίας κι ελπίδας ότι θα στηρίζουμε περισσότερο τα μαγαζιά της γειτονιάς μας.


Ψηφίστηκε από τη Βουλή το 5ο πακέτο οικονομικής στήριξης - Skopje News\nΠΟΛΙΤΙΚΗ Ψηφίστηκε από τη Βουλή το 5ο πακέτο οικονομικής στήριξης\nΨηφίστηκε από τη Βουλή το 5ο πακέτο οικονομικής στήριξης\nΜετά από πολλές αναβολές και αρκετές… περιπέτεις η Βουλή της Βόρειας Μακεδονίας ψήφισε, το απόγευμα της Κυριακής, το νομοσχέδιο της κυβέρνησης για την οικονομική στήριξη εργαζομένων και επιχειρήσεων που έχουν πληγεί λόγω της πανδημίας του κορονοϊού.\nΤο νομοσχέδιο, γνωστό και ως 5ο πακέτο οικονομικής στήριξης, προκειμένου να αντιμετωπιστεί η υφιστάμενη οικονομική κρίση εξαιτίας της παρατεταμένης υγειονομικής κρίσης υποστηρίχτηκε από τους βουλευτές της συμπολίτευσης αλλά και της αντιπολίτευσης.\nΤο νομοσχέδιο προβλέπει επιδότηση των μισθών για τους μήνες Φεβρουάριο και Μάρτιο.\nΣτη συνεδρίαση της Βουλής παρέστησαν και δύο βουλευτές του κυβερνώντος Σοσιαλδημοκρατικού Κόμματος, παρά το γεγονός ότι έχουν βρεθεί θετικοί στον κορονοϊό. Οι δύο αυτοί βουλευτές προσήλθαν στη συνεδρίαση της Βουλής με σκάφανδρα και ψήφισαν από χωριστή αίθουσα.\nΠροηγούμενο άρθροΚορονοϊός: Υψηλός και το Σαββατοκύριακο ο αριθμός κρουσμάτων και θανάτων\nΕπόμενο άρθροΣερβία: Θετικό μήνυμα χαρακτηρίζουν τουριστικοί παράγοντες το άνοιγμα των συνόρων της Ελλάδας για τους Σέρβους


Θελει αποσταση σελ. 6\n# 101 στις 15/12/2020\nforget_itΕσυ θα το εκανες? Δεν νομιζω\n# 102 στις 16/12/2020\nΤι να έκανα δηλ?\nΣχόλιο # 101 από Nick_97_97\n# 103 στις 16/12/2020\nΕννοω αν ησουν ερωτευμενη με καποιον ποσο θα αντεχες χωρις να του μιλας\n# 104 στις 16/12/2020\nΟταν ειναι ερωτευμενα τα κοριτσια μικρε..\n# 105 στις 16/12/2020\nΣχόλιο # 92 από Nick_97_97\nΕχω εξελιξη!!Μολις ελαβα μηνυμα για συναντηση την ερχομενη εβδομαδα ομολογω δεν το περιμενα...\nΗ εβδομάδα μίσασε. Σε κρατάει για το τέλος;\nΒγάλε τα συμπεράσματά σου επιτέλους.\n# 106 στις 16/12/2020\nΔεν ειπες οτι σου εστειλε να βρεθειτε?\nΤί κάθεσαι και ρωτάς οτι να ναι εδω μεσα τον εναν και τον αλλον?\nΒγειτε να δειτε τί θα γινει επιτελους!\n(το χω παρει πατριωτικα να ξες το θεμα σου)\nΑρέσει στα μέλη Nick_97_97, Helenaki4 και σε ακόμα 1 μέλος.\n# 107 στις 16/12/2020\nΜολις με χωρισε!!\n# 108 στις 16/12/2020\nΜην το φέρεις βαρέως. Ήταν αναμενόμενο.\nΤουλάχιστον σου εξήγησε ή σου σέρβιρε καμμια δικαιολογία;\nΣχόλιο # 107 από Nick_97_97\nΑρέσει στα μέλη Nick_97_97, Helenaki4\n# 109 στις 16/12/2020\nνα μας πεις τα αποτελέσματα.\nΑν θέλεις να κανονίσω πάρτι, με όλα τα μέτρα φυσικά!\nΣχόλιο # 106 από SaltedCaramel\n# 110 στις 16/12/2020\nΞέρω ενα πράγμα στης σχέσεις. ... Ότι πρέπει να θέλουν και να πράξουν και οι 2...\nΟταν αρχίζουν τα έτσι και αλλιώς, φινιτο λα μουζικα... Όσο απλοποιείς τα πράγματα, τόσο καλύτερα νιώθεις και γλυτώνεις κόπο και χρόνο. .. Συγνώμη πού άργησα να απαντήσω. ..δεν συμμετέχω και πολύ στο φόρουμ εδω και καιρό. ...\nΣχόλιο # 6 από Nick_97_97\n# 111 στις 16/12/2020\nΜολις το καταλαβες!\nΧωρισμενο σε ειχε!\n# 112 στις 16/12/2020\nΕιπε πως καθισε και εγραψε τα θετικα και τα αρνητικα σ ενα χαρτι απο την αρχη της σχεσης κ βγηκα πολυ μειον και πως πηρε την αποφαση απο την προηγουμενη τεταρτη...επρεπε να δειτε με τι σιγουρια ειχε ερθει δεν αφηνε ουδενα περιθωριο...ακυρωσε ο,τι εχω κανει γι αυτη λεγοντας οτι τα εκανα χωρις συναισθημα μηχανικα και οτι δεν τα εκανα με τον τροπο που τα ηθελε και γενικοτερα μου καταμαρτυρουσε πραγματα για τα οποια δεν ειχα ιδεα...γενικως ειχε ερθει φτιαγμενη με λογια κοφτα και φαρμακερα για να πληγωσει...δεν με αφησε ουτε το χερι να ακουμπησω τραβιοταν πισω...δακρυζε οσο μιλουσε κ ελεγε οτι το κανει επειδη τσαντιζεται με τον εαυτο της που εμενε σ αυτη τη σχεση...ηρθε μου εριξε την ευθυνη και εφυγε...γενικα ενα ΤΕΙΧΟΣ...τωρα αν ηταν εγωισμος δεν ξερω...τι να πω...δεν νομιζω οτι υπαρχει περιθωριο...\n# 113 στις 16/12/2020\nΛυπόμαστε πολύ(φαντάζομαι όλοι)\nΔεν είναι ωραίο να χαλάνε οι σχεσεις,αλλά όπως είπε και ο αγρότης : "it takes two to tango"\nΧρειάζονται δύο να θέλουν και να προσπαθούν.\nΣτην επόμενη σχέση σου μην αγνοήσεις τα καμπανάκια γιατι 99% γίνονται καμπάνες( και όχι Ανάστασης )\nΣχόλιο # 112 από Nick_97_97\n# 114 στις 16/12/2020\nΓυναίκα που κάθησε να γράψει υπέρ και κατά σε χαρτί , μάλλον αμφιταλαντεύτηκε μέχρι να αποφασίσει.\nΕίσαι σίγουρος πως δεν είχε έστω για δικούς της λόγους ενοχληθεί για κάτι που έκανες ή κάνεις?\nalisidaΗταν πολλα τα καμπανακια δυστυχως, και αν εχει σε κατι δικιο ειναι οτι επαναπαυτηκα και δεν τα ακουσα! Υπηρξε κομματι της ζωης μου, εγω πρισωπικα δεν μετανιωνω και πιστευω ουτε και κεινη\nHelenaki4Μου ειπε οτι οσο τα εγραφε τσαντιζοταν με τον εαυτο της που εμενε στη σχεση τοσο καιρο...κατα την δικη της οπτικη μιυ χρεωνει πολλα για τα οποια δεν ειχε πει λεξη τοσο καιρο...τωρα για καποιο λογο επελεηε να τα δει απο την δικη της οπτικη\nΚαι ειπε κ το αλλο οτι αν την ειχα ενοχλησει κ δεν της εδινα την απισταση που ζητησε οτι υπηρχε πιθανοτητα να την επηρεασω στο να μεινει...αυτο παλι πως το κρινετε??\nΜαλλον σου χρυσωνει το χαπι.\nΉ θελησε να σε ωθησει να σιχτιρισεις τον εαυτο σου που εχασες την ευκαιρια να την ξανακερδισεις.\nΠιθανον, ειναι κι αυτο μερος της ευθυνης που αποφασισε κυνικα να σου προσαψει.\nΔεν εχεις κανει κατι λαθος, ουτε χρειαζεται να νιωθεις ενοχές.\nΑυτο που σου ειπε, εχει μια μικρη βάση. Αν ειχες επιμεινει, πιθανον λογω του ευαλωτου και της προσωρινης αναποφασιστικοτητας της να την ειχες ξανακερδισει, γιατι δε θα ειχε προλαβει να το κυκλοφορησει για πολυ καιρο στο μυαλο της και να παρει μια αποφαση, οπως έκανε τωρα, οντας ανεπηρεαστη μακρια. Ωστοσο, αυτο που θα ειχες κερδισει, θα ήταν εφήμερο και την ευνοϊκη αποφαση της θα την ειχες εκβιασει. Απο τη στιγμη ωστόσο που ειχε αρχισει να αμφιταλαντευεται και ηθελε να το τελειωσει, το επομενο "μαζί" σας θα ηταν συντομο και θα βρισκοσουν παλι στην ιδια κατασταση.\nΚαι βεβαια, σε μια τετοια περιιπτωση, ενα ακομη ίδιο πρεσαρισμα απο πλευρα σου, δε θα ειχε το ίδιο αποτελεσμα...Η ίδια τακτικη, σπανια δουλευει δυο φορες.\nΤης γυναικας η ψυχη ειναι άβυσσος. Ζήσε με αυτό.\nΣχόλιο # 117 από Nick_97_97\nΣου είπε « αν με κυνηγούσες και επέμενες , αν δε δεχόσουν να απομακρυνθείς και πατούσες πυγμή , θα καταλάβαινα οτι λιώνεις και θα εμένα».\nΣου χρεώνει αδιαφορία με λίγα λόγια και μεταφράζει το ανελέητο κυνήγι σε ενδιαφέρον .\nΈφυγε παραπονουμενη οτι δεν τη θέλεις αρκετά και λέει οτι είχε θυμώσει με τον εαυτό της που αρκέστηκε σε λιγότερα από όσα θα ήθελε .\nΠολλή ανασφάλεια ...\nΕσυ τώρα αν τη θέλεις πολυ , αρχίζεις το κυνήγι , να τρως πόρτες και να επιμένεις μεχρι να πέσει .\nΑξίζει όμως ? Μονο εσυ ξερεις .\nΑρέσει στα μέλη Heptamer, Nick_97_97\n# 120 στις 17/12/2020\nΔηλ η μικρή ήθελε με αυτό το καπριτσιο απλα να επιβεβαιωσει οτι ο θεματοθετης τη θέλει και όχι να χωρίσει τελεσίδικα μαζί του;\nΚαι μετηλθε τέτοιων ανόητων χειριστικων τακτικισμων για να το τσεκάρει / καταφέρει; Και να του ρίχνει και το φταίξιμο που δε συμπεριφέρθηκε όπως εκείνη θα τη συνέφερε;\nΚαι από που κατάλαβε ότι ο θεματοθετης δεν τη θέλει / ήθελε αρκετά;\nΠοιος λογικός άνθρωπος διακινδυνεύει με τέτοιο τρόπο τη σχέση του και ποιος λογικός άνθρωπος επίσης θα δεχτεί να τον τσεκαρουν κατ αυτόν τον τρόπο και πολυ περισσοτερο δε, να το παραβλεψει όλο αυτό και να συνεχίσει σα να μη συμβαίνει τιποτα τη σχέση;\nΑνασφαλεια - ξεανασφαλεια, με τους ανθρώπους δεν παιζουμε ετσι.\nΚαι ας ελπίσουμε πως και ο θεματοθετης το αντιλαμβάνεται και θα επανακαθορίσει τις ανοχές και τα όρια του.\nΣχόλιο # 119 από Helenaki4\nProcess time: 0.0533199 secs. Queries: 16 Memory: 6291456 v6_common_layout_singlecol,


ΗΠΑ: Όχημα "εισέβαλε" σε χριστουγεννιάτικη παρέλαση-5 νεκροί και πάνω από 40 τραυματίες - tomanifesto.gr\nΗΠΑ: Όχημα “εισέβαλε” σε χριστουγεννιάτικη παρέλαση-5 νεκροί και πάνω από 40 τραυματίες\nΠέντε άνθρωποι έχασαν τη ζωή τους και περισσότεροι από 40 τραυματίσθηκαν όταν όχημα έπεσε πάνω σε ανθρώπους που συμμετείχαν σε παραδοσιακή χριστουγεννιάτικη παρτέλαση στη Γουόκεσα της πολιτείας Ουισκόνσιν των ΗΠΑ, ανακοινώθηκε από την αστυνομική διεύθυνηση της Γουόκεσα.\nΣυγκεκριμένα κόκκινο SUV έπεσε χθες Κυριακή πάνω σε ανυποψίαστους ανθρώπους, ανάμεσά τους μικρές μαθήτριες με πομ-πομ, στην παρέλαση.\n«Το όχημα χτύπησε πάνω από 20 ανθρώπους. Αρκετά θύματα είναι παιδιά και υπάρχουν ορισμένοι θάνατοι», δήλωσε ο κ. Τόμσον σε δημοσιογράφους. Όταν ερωτήθηκε πόσοι είναι οι νεκροί, ο αρχηγός της αστυνομίας περιορίστηκε να πει πως «δεν έχω ακριβή αριθμό αυτή τη στιγμή».\nΝέα μέτρα από σήμερα για την ανάσχεση της πανδημίας: Πού δεν μπαίνουν οι ανεμβολίαστοι\nΝέες αποκαλύψεις για την υπόθεση βιασμού της 24χρονης


Protein Shop Gr - www.protein-shop.gr: ΚΕΡΔΙΣΕ ΟΓΚΟ ΣΕ 5 ΒΗΜΑΤΑ\nΚΕΡΔΙΣΕ ΟΓΚΟ ΣΕ 5 ΒΗΜΑΤΑ\nΘέλεις να κερδίσεις όγκο;Διάβασε προσεχτικά, γιατί δεν είναι τόσο δύσκολο όσο μπορεί να πιστεύεις! Δεν είναι κάτι που θέλει υπερβολική ανάλυση, θέλει συνέπεια και επιμέλεια. Ξεκίνα στρώνοντας μια καλή βάση και στη συνέχεια πήγαινε στο γυμναστήριο και ξεκίνα δυνατά.\nΕίναι πιο εύκολο πρώτα να σηκώσεις βάρη κάνοντας λάθη και μετά να μάθεις, αν όμως θέλεις να προπονηθείς σωστά και να πάρεις τον όγκο που θέλεις πρέπει να ακολουθήσεις τις παρακάτω απλές συμβουλές.\nΒήμα 1ο Μείνε Συγκεντρωμένος\nΗ απόκτηση όγκου απαιτεί σκληρή δουλειά, συνέπεια και επιμονή. Συνέπεια στη σωστή διατροφή, στην προπόνηση, στα κατάλληλα συμπληρώματα διατροφής για μεγάλο διάστημα. Είναι εύκολο να ξεφύγεις, να απογοητευτείς ή να βαρεθείς, ΜΗΝ ΤΟ ΚΑΝΕΙΣ!\nΑποφάσισε ποιος είναι ο προσωπικός σου στόχος και δούλεψε προς αυτόν.\nΒήμα 2ο Γνώρισε τις μετρήσεις σου\nΜπορεί να σε τρομάξουν τα νούμερα αλλά πρέπει να ξέρεις από που ξεκινάς για να δεις που θα φτάσεις. Χώρισε το στόχο σου σε άλλους μικρότερους, μετρήσιμους, επιτεύξιμους:\nΕίναι μετρήσιμοι και μπορείς εύκολα να τους παρακολουθήσεις. Μέτρα τα βάρη που χρησιμοποιείς για κάθε άσκηση, σε εβδομαδιαία, μηνιαία, ετήσια βάση. Όταν δεν βλέπεις πρόοδο στον καθρέφτη η αύξηση στα κιλά που σηκώνεις θα σε βοηθήσει να νοιώσεις πως εξελίσσεσαι.\nΜέτρα κατά καιρούς το στήθος, τα μπράτσα, τους ώμους, τους τετρακέφαλους, τους γλουτούς σου. Μην περιμένεις θαύματα, θέσε λογικούς στόχους.\nΑΝΑΛΥΣΕ ΤΟ ΛΙΠΟΣ ΣΟΥ\nΟ καθαρός μυς είναι ένδειξη αύξησης μυϊκού όγκου. Αν τρως σωστά και προπόνησε το λίπος στο σώμα σου θα μειωθεί εντυπωσιακά και θα κερδίζεις καθαρά μυϊκό όγκο.\nΒήμα 3ο Φάε Πολύ, Φάε Σωστά\nΗ σωστή διατροφή θα σε βοηθήσεις να πετύχεις τους στόχους σου. Είναι η απαραίτητη βάση αν θέλεις να αποκτήσεις μυϊκό όγκο. Αν θέλεις ένα στεγνό μυώδες σώμα χρειάζεσαι αρκετές θερμίδες. Ακολούθησε διατροφή με αρκετές πρωτεΐνες (35% της διατροφής) και υδατάνθρακες (στο σωστό χρόνο).\nΤα γεύματα με τους περισσότερους υδατάνθρακες πρέπει να είναι το πρωϊνό, το γεύμα πριν την προπόνηση και το γεύμα μετά την προπόνηση. Μετά την προπόνηση, τα επίπεδα γλυκογόνου σου μειώνονται, αυτή είναι η κατάλληλη στιγμή για "επαναφόρτιση¨.\nΓια την πρόσληψη λιπαρών προτίμησε υγιεινές πηγές, όπως τα ψάρια, τα αμύγδαλα και τα αβοκάντο. Τα υγιεινά λιπαρά είναι απαραίτητα για να κρατήσεις τα επίπεδα τεστοστερόνης σου υψηλά.\nΒήμα 4ο Διαφοροποίησε τις Επαναλήψεις και τις Ασκήσεις\nΚάθε σώμα είναι διαφορετικό και χρειάζεται άλλες ασκήσεις για να πάρει όγκο. Συνήθως 6-12 επαναλήψεις είναι ιδανικές για στεγνό όγκο. Για δύναμη, 1-6 επαναλήψεις και πάνω από 12 για ενδυνάμωση μυϊκού όγκου.\nΚάνε εναλλαγή, 4-6 επαναλήψεις τη μία εβδομάδα, 8-12 την επόμενη, 12-18 την τρίτη!\nΒήμα 5ο Χρησιμοποίησε τα Σωστά Συμπληρώματα\nΘα σε βοηθήσουν να αυξήσεις και να επιταχύνεις τα αποτελέσματα. Δεν υπάρχει μαγική συνταγή και μόνα τους δεν αρκούν, αλλά μπορούν να βοηθήσουν αν επιλέξεις τα σωστά.\n3 Προϊόντα για Αύξηση Μυϊκού Όγκου:\nΣκόνη Πρωτεΐνης - Κρεατίνη - Αμινοξέα (BCAAS)\nΠρέπει να Είσαι Συνεπής και Κάθε Προπόνηση να την Κάνεις να Μετράει!\nΣυμπληρώματα Διατροφής Για Αθλητές: www.protein-shop.gr\nΑναρτήθηκε από Protein-Shop στις 5:18 μ.μ.\nΛΑΘΗ ΣΤΗΝ ΠΡΟΠΟΝΗΣΗ